PENDETA
type: channel
description: PENDETA [ISSN 1823-6812/ eISSN 2600-8696] Journal was first published in 2005. The focus of the journal is to publish manuscripts that focus on research-based articles, case studies, Innovation in teaching and learning relevant to the journal interest. Published twice a year (June & December) by UPSI Press for Faculty of Languages and Communication, Universiti Pendidikan Sultan Idris. PENDETA looks forward to receiving original manuscripts from ASEAN region which looked at the area of Malay-focused language, culture, literature, education and pedagogy and comparison between some of the languages in ASEAN and European countries. The aim of the PENDETA journal is to serve as an international forum for academicians, researchers, theorists, practitioners and policy makers to promote, share, collaborate and discuss various new issues and developments in the Malay language. All manuscripts must be prepared in Malay language or English language and will be subjected to a rigorous peer-review process. PENDETA supports Open Access. The electronic full text version of the journal is available Free of Charge (FOC) .
publisher: Pejabat Karang Mengarang, UPSI, MALAYSIA
language: en
publication name: PENDETA
issn: 1823-6812
items: Sorotan Sejarah perkembangan Kesusasteraan Negeri Pahang
items: Analisis cabaran guru dalam Kemahiran Komunikasi Kanak-Kanak Tadika: menggunakan Kaedah Fuzzy Delphi (FDM)
items: Penguasaan Murid Tahun Enam terhadap Tulisan Jawi bagi Perkataan Pinjaman Bahasa Asing
items: Konsep Islam dalam Pemikiran Melayu: Analisis Semantik Inkuisitif
items: Pembelajaran Individu dan Koperatif: Keberkesanan Kit Canva dalam Penguasaan Tatabahasa Iban
items: Pendekatan pengurusan dalam Novel Kanak-Kanak pilihan terbitanDewan Bahasa dan Pustaka (DBP)
items: Nota daripada Editor
items: Tinjauan Literatur Bersistematik: Faktor-Faktor yang mempengaruhi Pencapaian Akademik pelajar Institusi Pengajian Tinggi
items: Pengaraban Nama dalam Masyarakat Melayu: Satu KajianLeksikal dan Morfologi
items: Gagasan Worldview A.H.S memartabatkan pembangunan pendidikan dan pembinaan identiti bangsa
items: Analisis Kritikal Pengetahuan Pedagogi Guru Pendidikan Islam: Implikasi terhadap Keberkesanan Pengajaran Sirah dan Tamadun Islam
items: Kitab Adab Perempuan: Analisis Kandungan Teks Berdasarkan Konsep Sastera Islam oleh Mana Sikana
items: Tinjauan Literatur Sistematik berkaitan Pengajaran Budaya Melayu dalam Pengajaran Bahasa Melayu untuk penutur asing
items: Lagu rakyat masyarakat Jerman: Refleksi mahasiswa melayu di Universiti Teknikal Malaysia Melaka (UtEM) berpandukan Akal Budi Melayu dan Pragmatik
items: Perlambangan peribahasa Orang Asli: Satu penelitian awal dalam buku teks Bahasa Semai
items: Pengenalan kepada Sistem Vokal Bahasa Punan
items: Impak media E-Lagu untuk pengayaan kosa kata Bahasa Kadazandusun murid sekolah rendah luar bandar
items: Improving the Level of Achievement in Essay Writings Among Non-Native Speakers of Malay Language Based on a Systematic Model
items: Bahasa dan nilai simpati dalam lagu melayu tempatan
items: Tahap pengetahuan Bahasa Mendriq dalam kalangan pelajar Sekolah Kebangsaan Kuala Lah, Gua Musang, Kelantan
items: Pendekatan Gamifikasi dalam Pembelajaran dan Pemudahcaraan (PDPC) tatabahasa Bahasa Melayu di Sekolah Menengah
items: Analisis tahap dan faktor penerimaan tulisan jawi dalam kalangan pelajar UIAM, kampus Pagoh
items: Penggunaan Kaedah Retorik dalam ucapan Perdana Menteri Malaysia ke-7 dan ke-10
items: Analisis kandungan bahan bacaan untuk pembelajaran Kemahiran Asas Membaca Bahasa Melayu pada peringkat prasekolah
items: Place-Based Education in a Context of Environmental Education, Outdoor Education and History Education: A Scoping Review
items: Reka bentuk dan pembangunan aplikasi Pirak: Revolusi penghasilan sugu tinggi
items: Pembudayaan aspek teknologi inovasi dalam kalangan tenaga pengajar kursus sastera di Universiti Malaysia Kelantan
items: Perbahasan Parlimen Malaysia Kali Ke-15 dari Perspektif Lakuan Pertuturan
items: Kepelbagaian makna Leksikal dalam Pantun Sekalung Budi Seuntai Bahasa
items: Transformasi watak Hikayat Merong Mahawangsa dari Naskhah ke Layar Perak

Sorotan Sejarah perkembangan Kesusasteraan Negeri Pahang
type: item
description: Tradisi kesusasteraan di negeri Pahang bermula sejak sekian lama. Tradisi ini dapat dikesan menerusi genre sastera rakyat yang diwarisi dari satu generasi ke satu generasi dan dimiliki secara kolektif oleh Masyarakat setempat. Kemudian muncul selepas itu genre sastera agama, sastera hikayat dan sastera undang-undang. Perkembangan kesusasteraan Melayu di negeri Pahang bergerak seiring dengan perkembangan kesusasteraan di Tanah Melayu umumnya. Kesusasteraan Melayu di negeri Pahang memasuki era peralihan apabila munculnya karya novel berjudul ‘Hikayat Khalik dan Malik’ pada tahun 1927 dan novel ‘Hikayat Perjumpaan Asyik’ juga pada tahun 1927, karangan Zulkarnain Yaakub. Kesusasteraan Melayu terus bergerak dan berkembang selepas Tanah Melayu mencapai kemerdekaan. Muncul tokoh-tokoh pengarang seperti Tuan Haji Taib Akil, A. Karim, Sahmad Malaya, Zakaria Hitam, Tengku Alauddin Tengku Abdul Majid yang menggerakkan usaha memajukan kesusasteraan negeri Pahang menerusi Dewan Persuratan Melayu Pahang (DPMP) pada tahun 1957. Menerusi DPMP juga gerakan memajukan kesusasteraan lebih teratur dan aktiviti yang dirancang lebih tersusun. Perkembangan kesusasteraan di negeri Pahang telah menempuh pengalaman panjang dengan kepimpinan silih berganti dan aktiviti yang semakin mencabar. Pasang surut kemeriahan sastera menuntut kesiapsiagaan tingggi DPMP untuk mendepani pelbagai cabaran agar perkembangan sastera di negeri Pahang terus gagah menyusuri perjalanan sejarah dan kehidupan masa depan dengan lebih bertenaga.
subject: Feature Article
  topic: section
subject: sejarah perkembangan
  topic: keywords
subject: sasterawan Pahang
  topic: keywords
subject: DPMP
  topic: keywords
subject: pengiktirafan
  topic: keywords
subject: sastera Malaysia
  topic: keywords
creator: Abdul Halim Ali
rights: Copyright (c) 2025 A. Halim Ali http://creativecommons.org/licenses/by-nc-sa/4.0
date: 2025-11-28
publication date: 2025-11-28
starting page: 1
ending page: 13
doi: 10.37134/pendeta.vol16.2.fa.1.2025

Analisis cabaran guru dalam Kemahiran Komunikasi Kanak-Kanak Tadika: menggunakan Kaedah Fuzzy Delphi (FDM)
type: item
description: Kajian ini bertujuan mengenal pasti dan menganalisis cabaran yang dihadapi oleh guru TADIKA memupuk kemahiran komunikasi kanak-kanak menggunakan Kaedah Fuzzy Delphi (FDM). Sembilan orang pakar dalam bidang pendidikan awal kanak-kanak terlibat untuk mencapai konsensus terhadap 16 item berkaitan cabaran yang meliputi aspek pengetahuan guru, amalan pedagogi, sokongan institusi, kerjasama ibu bapa, faktor tingkah laku dan perkembangan murid. Analisis Kaedah Fuzzy Delphi (FDM) mendapati bahawa 14 item diterima dengan nilai defuzzifikasi melebihi 0.5 dan tahap konsensus melebihi 75 peratus. Cabaran paling signifikan ialah kekurangan sokongan konsisten daripada ibu bapa, diikuti dengan aspek kekurangan latihan khusus untuk guru, dan halangan bahasa dbilik darjah. Dapatan kajian ini menunjukkan bahawa cabaran yang dihadapi guru adalah bersifat kompleks dan memerlukan intervensi berstruktur melalui latihan profesional berterusan, sokongan dasar, dan kolaborasi dengan ibu bapa. Kajian ini memberikan sumbangan kepada teori komunikasi awal kanak-kanak, membuktikan keberkesanan Kaedah Fuzzy Delphi (FDM) dalam konteks pendidikan, serta menawarkan cadangan praktikal bagi penambahbaikan latihan kepada guru dan dasar pendidikan awal khususnya di Malaysia.
subject: Articles
  topic: section
subject: kemahiran komunikasi
  topic: keywords
subject: fuzzy delphy method
  topic: keywords
subject: pendidikan awal kanak-kanak
  topic: keywords
subject: cabaran guru
  topic: keywords
creator: Mawaddah Sofia Misbahalmunir
creator: Intan Farahana Abdul Rani
creator: Maznah Ramli
rights: Copyright (c) 2025 Mawaddah Sofia Misbahalmunir, Intan Farahana Abdul Rani, Maznah Ramli http://creativecommons.org/licenses/by-nc-sa/4.0
date: 2025-11-28
publication date: 2025-11-28
starting page: 120
ending page: 130
doi: 10.37134/pendeta.vol16.2.10.2025

Penguasaan Murid Tahun Enam terhadap Tulisan Jawi bagi Perkataan Pinjaman Bahasa Asing
type: item
description: Khazanah penulisan Jawi semakin menunjukkan kemerosotan sehingga menimbulkan kebimbangan, seiring dengan perkembangan bahasa yang pesat dan pengaruh peminjaman kosa kata asing yang semakin meluas (Noraziah Mohd. Amin et al. 2018). Fenomena ini menyebabkan sebahagian besar bentuk ejaan leksikal menjadi semakin kompleks dan sukar dikuasai. Justeru, kajian ini dijalankan bagi menilai tahap penguasaan murid terhadap penulisan Jawi khususnya melibatkan kata pinjaman bahasa asing (KPBA). Kajian ini menggunakan pendekatan campuran kuantitatif dan kualitatif melibatkan seramai 44 orang murid Tahun Enam Sekolah Rendah Agama (SRA) Kuang sebagai responden. Bagi menilai tahap penguasaan murid, instrumen ujian ejaan dan penulisan Jawi berasaskan KPBA digunakan, manakala data dianalisis dengan merujuk Klasifikasi Skor Murid oleh Yusri Maulida Rahmah (2023). Hasil kajian mendapati murid Tahun Enam di SRA Kuang masih menghadapi kesukaran dalam menguasai penulisan Jawi bagi KPBA, walaupun terdapat segelintir murid yang menunjukkan pencapaian cemerlang. Analisis lanjut yang dibuat berdasarkan Pedoman Umum Ejaan Jawi Bahasa Melayu Dewan menunjukkan bahawa majoriti murid mengalami kekeliruan dalam mengeja kata pinjaman bahasa Inggeris (KPBI) berbanding kata pinjaman bahasa Arab (KPBAr), yang umumnya lebih mudah diserapkan ke dalam tulisan Jawi. Oleh itu, kajian ini menegaskan keperluan pengajaran KPBA dalam tulisan Jawi dilaksanakan secara lebih sistematik dan berfokus, agar usaha melahirkan generasi celik Jawi dapat dicapai, selaras dengan perkembangan dan kelestarian bahasa Melayu.
subject: Articles
  topic: section
subject: Tulisan Jawi
  topic: keywords
subject: penguasaan tulisan Jawi
  topic: keywords
subject: murid tahun enam
  topic: keywords
subject: kata pinjaman asing
  topic: keywords
subject: celik Jawi
  topic: keywords
creator: Yasmin Afifah Yusmizam
creator: Aminnudin Saimon
rights: Copyright (c) 2025 Yasmin Afifah Yusmizam, Aminnudin Saimon http://creativecommons.org/licenses/by-nc-sa/4.0
date: 2025-11-27
publication date: 2025-11-27
starting page: 106
ending page: 119
doi: 10.37134/pendeta.vol16.2.9.2025

Konsep Islam dalam Pemikiran Melayu: Analisis Semantik Inkuisitif
type: item
description: Konsep Islam dalam pemikiran Melayu memperlihatkan keterikatan kuat agama Islam dengan kehidupan masyarakat Melayu sejak dahulu lagi. Peribahasa ialah warisan budaya Melayu yang mengandungi nilai sosial dan moral seperti adab, amanah, kerendahan hati serta keadilan yang turut diterapkan dalam Islam. Sehubungan itu, kajian ini akan mengenal pasti dan menganalisis pemikiran dan akal budi Melayu menerusi peribahasa berkonsepkan Islam. Kajian ini hanya menganalisis empat daripada 66 peribahasa yang diambil daripada laman sesawang peribahasa malaycivilization.com dan Kamus Istimewa Peribahasa Melayu karya Abdullah Hussain (2007). Pendekatan Semantik Inkuisitif dan Rangka Rujuk Silang (RRS) telah digunakan untuk menganalisis data bagi kajian ini. Dapatan kajian menunjukkan bahawa kebanyakan peribahasa yang dicipta oleh masyarakat Melayu mempunyai nilai dan konsep-konsep berkaitan Islam, iaitu Konsep Amanah yang boleh dilihat menerusi peribahasa seperti gunting dalam lipatan, Konsep Kerendahan hati menerusi peribahasa ular yang menyusur akar takkan hilang bisanya, Konsep Sopan santun menerusi peribahasa sebab pulut santan binasa, sebab mulut badan binasa dan Konsep Keadilan menerusi peribahasa hati gajah sama dilapah, hati kuman sama dicecah. Kajian ini diharapkan dapat memberi sumbangan kepada pengkaji akan datang khususnya yang memfokuskan kajian peribahasa melalui pendekatan semantik inkuisitif.
subject: Articles
  topic: section
subject: konsep Islam
  topic: keywords
subject: pemikiran Melayu
  topic: keywords
subject: peribahasa
  topic: keywords
subject: semantik inkuisitif
  topic: keywords
subject: rangka rujuk silang
  topic: keywords
creator: Julaina Nopiah
creator: Athirah Amran
rights: Copyright (c) 2025 Julaina Nopiah, Athirah Amran http://creativecommons.org/licenses/by-nc-sa/4.0
date: 2025-11-17
publication date: 2025-11-17
starting page: 70
ending page: 92
doi: 10.37134/pendeta.vol16.2.7.2025

Pembelajaran Individu dan Koperatif: Keberkesanan Kit Canva dalam Penguasaan Tatabahasa Iban
type: item
description: Tatabahasa memainkan peranan penting dalam pemahaman dan penggunaan bahasa. Dalam konteks pengajaran bahasa Iban di sekolah menengah, tatabahasa adalah elemen asas yang membantu murid memahami struktur dan peraturan bahasa dengan lebih baik. Walau bagaimanapun, pengajaran tatabahasa sering kali dianggap sebagai bahagian yang membosankan dan sukar dalam pembelajaran bahasa. Kekurangan bahan bantu mengajar yang menarik dan berkesan telah menyumbang kepada cabaran ini. Oleh itu, pembangunan kit media yang sesuai, interaktif, dan berfokus kepada pembelajaran aktif menjadi keperluan penting bagi meningkatkan keberkesanan pengajaran dan pembelajaran tatabahasa Iban. Kajian ini menyelidiki keberhasilan penggunaan aplikasi Canva sebagai kit media pembelajaran tatabahasa Iban di sekolah menengah serta menilai perbezaan pencapaian murid melalui pendekatan pembelajaran individu dan koperatif. Seramai 100 orang murid Tingkatan 1 daripada tiga buah kelas di sebuah sekolah menengah terlibat dalam kajian ini. Reka bentuk kuasi-eksperimen digunakan bersama ujian pra dan pasca untuk mengukur perubahan skor pencapaian. Penilaian data menunjukkan peningkatan yang jelas dalam kedua-dua pendekatan, namun begitu pembelajaran koperatif memperoleh skor min yang lebih tinggi berbanding pembelajaran secara individu. Implikasi kajian ini memperlihatkan sokongan terhadap penggunaan kit media digital berpandukan aplikasi Canva sekali dengan kaedah koperatif sebagai strategi pengajaran efektif dalam mempelajari tatabahasa Iban dan membuktikan bahawa penggunaan kit media berkesan dalam meningkatkan penguasaan tatabahasa dalam kalangan murid sekolah menengah.
subject: Articles
  topic: section
subject: Canva
  topic: keywords
subject: Tatabahasa Iban
  topic: keywords
subject: Pembelajaran Koperatif
  topic: keywords
subject: Pembelajaran Individu
  topic: keywords
subject: Kit Media
  topic: keywords
subject: Kuasi-Eksperimen
  topic: keywords
creator: Jessica Akiat
creator: Saripah Banseng
rights: Copyright (c) 2025 Jessica Akiat, Saripah Banseng http://creativecommons.org/licenses/by-nc-sa/4.0
date: 2025-11-14
publication date: 2025-11-14
starting page: 51
ending page: 60
doi: 10.37134/pendeta.vol16.2.5.2025

Pendekatan pengurusan dalam Novel Kanak-Kanak pilihan terbitanDewan Bahasa dan Pustaka (DBP)
type: item
description: Bahan bacaan kanak-kanak merupakan satu medium untuk mendidik dan menghibur kanak-kanak. Kajian terhadap Pendekatan Pengurusan dalam novel kanak-kanak pilihan ini bertujuan untuk menyelesaikan segala permasalahan yang timbul serta memanfaatkan kesemua prinsip-prinsip pengurusan oleh Mohamad Mokhtar Abu Hassan (2013). Prinsip-prinsip pengurusan tersebut dikenal pasti melalui peristiwa-peristiwa yang dilalui oleh watak-watak yang terdapat dalam novel kanak-kanak. Kajian ini dijalankan berlandaskan dua objektif kajian iaitu mengenal pasti aspek pengurusan yang terdapat dalam novel kanak-kanak pilihan terbitan Dewan Bahasa dan Pustaka serta menganalisis aspek pengurusan yang terdapat dalam novel kanak-kanak pilihan terbitan Dewan Bahasa dan Pustaka berdasarkan Pendekatan Pengurusan oleh Mohamad Mokhtar Abu Hassan. Kaedah kualitatif dengan mengaplikasikan teori Pendekatan Pengurusan oleh Mohamad Mokhtar Abu Hassan (2013) semasa proses penganalisisan teks novel kanak-kanak pilihan. Teori Pendekatan Pengurusan ini mengandungi lima prinsip dalam pengurusan iaitu Prinsip Perancangan, Prinsip Pengorganisasian, Prinsip Kepimpinan, Prinsip Penstafan (Tenaga Kerja) dan Prinsip Kawalan. Hasil dapatan kajian menunjukkan bahawa aspek pengurusan sememangnya diterapkan dalam novel kanak-kanak. Hal ini membuktikan bahawa kemahiran pengurusan bukan hanya relevan kepada dunia orang dewasa, tetapi turut digambarkan dan diaplikasikan dalam novel kanak-kanak. Penerapan ini dapat dilihat melalui pelbagai situasi yang menonjolkan nilai perancangan, pengorganisasian, kepimpinan, penstafan dan kawalan , yang secara tidak langsung mengajar kanak-kanak tentang kepentingan mengurus kehidupan dengan teratur dan bertanggungjawab. Implikasi kajian ini menunjukkan bahawa karya sastera kanak-kanak berpotensi menjadi medium didikan awal dalam membentuk kemahiran pengurusan diri dan sosial dalam kalangan kanak-kanak.
subject: Articles
  topic: section
subject: sastera
  topic: keywords
subject: novel
  topic: keywords
subject: kanak-kanak
  topic: keywords
subject: pengurusan
  topic: keywords
subject: didikan awal
  topic: keywords
creator: Nur Athirah Zulkipali
creator: Nik Rafidah Nik Muhamad Affendi
rights: Copyright (c) 2025 Nur Athirah Zulkipali, Nik Rafidah Nik Muhamad Affendi http://creativecommons.org/licenses/by-nc-sa/4.0
date: 2025-11-27
publication date: 2025-11-27
starting page: 93
ending page: 105
doi: 10.37134/pendeta.vol16.2.8.2025

Nota daripada Editor
type: item
description: PENDETA: Journal of Malay Language, Education and Literature keluaran Jun 2025 menerbitkan 20 artikel yang membincangkan pelbagai isu yang berfokus kepada pengajian Melayu meliputi bidang bahasa, budaya, kesusasteraan dan pendidikan dalam bahasa Melayu. PENDETA memberikan ruang bukan sahaja kepada penyelidik tempatan, malah kepada penyelidik dari rantau ASEAN dan Eropah dalam berkongsi pengetahuan dan hasil penyelidikan yang berkaitan dengan bidang bahasa, budaya, kesusasteraan dan pendidikan dalam bahasa Melayu.
subject: Editorial Notes
  topic: section
subject: menerbitkan 20 artikel
  topic: keywords
subject: pengajian Melayu
  topic: keywords
subject: penyelidik tempatan
  topic: keywords
subject: penyelidik dari rantau ASEAN dan Eropah
  topic: keywords
creator: Nur Farahkhanna Mohd Rusli
rights: Copyright (c) 2025 Nur Farahkhanna Mohd Rusli http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: i
ending page: vi
doi: 10.37134/pendeta.vol16.1.21.2025

Tinjauan Literatur Bersistematik: Faktor-Faktor yang mempengaruhi Pencapaian Akademik pelajar Institusi Pengajian Tinggi
type: item
description: Kajian ini merupakan satu tinjauan literatur bersistematik yang bertujuan mengenal pasti faktor-faktor utama yang mempengaruhi pencapaian akademik pelajar institusi pengajian tinggi (IPT). Pendekatan kajian ini menggunakan model PRISMA (Preferred Reporting Items for Systematic Reviews and Meta-Analyses). Sebanyak 50 kajian telah ditapis dan 19 daripadanya dipilih berdasarkan kesesuaian serta ketelitian kriteria inklusi yang melibatkan penerbitan dari pelbagai negara. Pencarian kajian dilakukan melalui enjin carian utama seperti Google Scholar, ResearchGate dan Academia.edu. Hasil analisis mendapati bahawa terdapat empat faktor utama yang mempengaruhi pencapaian akademik pelajar IPT, iaitu faktor individu, pensyarah, keluarga dan institusi. Faktor individu merangkumi aspek seperti motivasi diri, gaya pembelajaran, kemahiran belajar dan kesihatan mental. Manakala faktor pensyarah pula melibatkan strategi pengajaran, sokongan akademik, kemahiran pedagogi dan tahap interaksi dengan pelajar. Selain itu, faktor keluarga mencakupi sokongan moral dan kewangan, latar belakang sosioekonomi serta tahap pendidikan ibu bapa. Akhir sekali, faktor institusi melibatkan persekitaran pembelajaran, kemudahan infrastruktur, penggunaan teknologi dan dasar akademik. Hasil kajian ini memberikan gambaran menyeluruh tentang dimensi-dimensi utama yang mempengaruhi prestasi akademik mahasiswa. Ia juga menyediakan asas penting kepada pihak pengurusan IPT, pensyarah dan pihak berautoriti dalam bidang pendidikan dalam merangka strategi pembangunan pendidikan yang lebih menyeluruh dan berimpak tinggi.
subject: Articles
  topic: section
subject: Faktor pelajar
  topic: keywords
subject: faktor guru
  topic: keywords
subject: faktor keluarga
  topic: keywords
subject: faktor institusi
  topic: keywords
subject: tinjauan literatur bersistematik
  topic: keywords
subject: model PRISMA
  topic: keywords
subject: pelajar institusi pengajian tinggi
  topic: keywords
subject: Pencapaian akademik
  topic: keywords
creator: Ayu Syahyuni Kamarul Zaini
creator: Hayatid Hussin
creator: Zainora Daud
rights: Copyright (c) 2025 Ayu Syahyuni Kamarul Zaini, Hayatid Hussin, Zainora Daud http://creativecommons.org/licenses/by-nc-sa/4.0
date: 2025-11-17
publication date: 2025-11-17
starting page: 61
ending page: 69
doi: 10.37134/pendeta.vol16.2.6.2025

Pengaraban Nama dalam Masyarakat Melayu: Satu KajianLeksikal dan Morfologi
type: item
description: Nama merupakan satu bentuk identiti linguistik yang dibentuk melalui pilihan kata atau rangkaian kata tertentu yang membawa nilai simbolik dan budaya dalam sesebuah masyarakat. Dalam konteks masyarakat Melayu Islam di Malaysia, sistem penamaan lazimnya menggunakan struktur bin atau binti yang diadaptasi daripada istilah Arab ibn (anak lelaki) dan bint (anak perempuan). Elemen ini mencerminkan pengaruh bahasa Arab yang signifikan dalam struktur nama, seterusnya menjurus kepada fenomena pengaraban nama. Kajian ini dijalankan bertujuan untuk menganalisis bentuk pengaraban nama dalam kalangan masyarakat Melayu Islam dari aspek leksikal dan morfologi bahasa Arab dengan mengambil kira lima generasi, iaitu Baby Boomers, Generasi X, Y, Z dan Alpha. Kajian ini menggunakan pendekatan kaedah campuran yang menggabungkan kaedah kualitatif dan kuantitatif, manakala analisis data dilakukan secara deskriptif kualitatif dengan berpandukan Teori Analisis Kesalahan oleh Corder (1974). Dapatan kajian menunjukkan bahawa pengaraban nama berlaku menerusi dua kaedah utama, iaitu peminjaman langsung perkataan Arab dan adaptasi terhadap sistem bahasa Melayu yang melibatkan penyesuaian dari segi bunyi, ejaan dan sebutan. Perkataan yang diambil sebagai nama meliputi fi‘l (kata kerja), ism (kata nama) dan murakkab (gabungan kata nama). Analisis turut mendapati kewujudan kesalahan fonologi, morfologi, semantik dan sintaksis yang timbul akibat kesilapan atau kelemahan pemahaman terhadap struktur bahasa Arab. Walau bagaimanapun, penjelasan terperinci bagi setiap kategori kesalahan ini akan dihuraikan dalam penulisan berasingan. Kajian ini diharap dapat memberikan panduan kepada masyarakat dalam memahami struktur penamaan yang lebih autentik serta mengelakkan penyelewengan makna dalam proses pembentukan nama, sejajar dengan fungsi asal nama sebagai lambang identiti dan doa.
subject: Articles
  topic: section
subject: penggunaan nama arab
  topic: keywords
subject: pengaraban nama
  topic: keywords
subject: nama melayu
  topic: keywords
subject: pinjaman bahasa arab
  topic: keywords
subject: bahasa
  topic: keywords
creator: Asiah Abas
creator: Noor Fadilah Dawi
rights: Copyright (c) 2025 Asiah Abas, Noor Fadilah Dawi http://creativecommons.org/licenses/by-nc-sa/4.0
date: 2025-11-13
publication date: 2025-11-13
starting page: 26
ending page: 39
doi: 10.37134/pendeta.vol16.2.3.2025

Gagasan Worldview A.H.S memartabatkan pembangunan pendidikan dan pembinaan identiti bangsa
type: item
description: Makalah ini cuba memperlihatkan gagasan pemikiran pandangan dunia (worldview) Awang Had Salleh (A.H.S) yang terkandung dalam beberapa karya kreatif beliau yang berasaskan kepada nilai kemanusiaan yang mengangkat nilai keseimbangan antara intelek dan emosi, antara fakta dan perasaan, selari dengan konsep insan holistik dalam falsafah pendidikannya. Penelitian terhadap beberapa karya beliau; novel Biru Warna, antologi cerpen Merah Kuning Biru, antologi sajak Sumpah Guru dan drama Buat Menyapu Si Air Mata mencerminkan gabungan antara pendidikan, budaya, dan sastera sebagai wadah pendidikan dan pemasyarakatan Ilmu ke arah memartabatkan pembangunan pendidikan dan pembinaan identiti bangsa. Pemikiran A.H.S ini didapati selari dengan gagasan memartabatkan Kesusasteraan Melayu dalam pembinaan peradaban Malaysia berdasarkan Pelan Pembangunan Pendidikan Malaysia 2013-2015. Cetusan idea Dasar Pendidikan Negara yang dilakukan oleh A.H. S telah menimbulkan riak-riak dan gelombang besar dari era Perdana Menteri Dr. Mahathir Mohamad ke zaman Perdana Menteri Najib Tun Razak demi kelangsungan pembinaan peradaban negara bangsa.
subject: Feature Article
  topic: section
subject: gagasan
  topic: keywords
subject: pandangan dunia
  topic: keywords
subject: pembangunan
  topic: keywords
subject: pembinaan
  topic: keywords
subject: identity
  topic: keywords
creator: Azhar Wahid
rights: Copyright (c) 2025 Azhar Wahid http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: 1
ending page: 10
doi: 10.37134/pendeta.vol16.1.fa.1.2025

Analisis Kritikal Pengetahuan Pedagogi Guru Pendidikan Islam: Implikasi terhadap Keberkesanan Pengajaran Sirah dan Tamadun Islam
type: item
description: Kajian ini menganalisis pengetahuan pedagogi guru Pendidikan Islam dan implikasinya terhadap keberkesanan pengajaran Sirah dan Tamadun Islam. Melalui tinjauan keratan rentas melibatkan 266 guru di Sabah, dapatan menunjukkan tahap pengetahuan pedagogi guru secara keseluruhan adalah tinggi, dengan kekuatan dalam strategi pengajaran dan penilaian pembelajaran. Hubungan positif signifikan wujud antara pengetahuan pedagogi dan keberkesanan pengajaran, manakala pengalaman mengajar dan latihan profesional turut mempengaruhi pengetahuan pedagogi guru. Walau bagaimanapun, penambahbaikan masih diperlukan dalam aspek pengurusan kelas dan penggunaan kaedah interaktif. Kajian ini menyumbang kepada pemahaman mendalam tentang kepentingan pengetahuan pedagogi untuk meningkatkan kualiti pengajaran Sirah dan Tamadun Islam.
subject: Articles
  topic: section
subject: Pengetahuan pedagogi
  topic: keywords
subject: Pendidikan Islam
  topic: keywords
subject: Sirah dan Tamadun Islam
  topic: keywords
subject: Keberkesanan pengajaran
  topic: keywords
subject: Pembangunan profesional guru
  topic: keywords
creator: Jahidih Saili
creator: Muhamad Suhaimi Taat
creator: Nurul Hamimi Awang Japilan
rights: Copyright (c) 2025 Jahidih Saili, Muhamad Suhaimi Taat, Nurul Hamimi Awang Japilan http://creativecommons.org/licenses/by-nc-sa/4.0
date: 2025-11-12
publication date: 2025-11-12
starting page: 1
ending page: 12
doi: 10.37134/pendeta.vol16.2.1.2025

Kitab Adab Perempuan: Analisis Kandungan Teks Berdasarkan Konsep Sastera Islam oleh Mana Sikana
type: item
description: Kajian ini menganalisis Kitab Adab Perempuan; sebuah teks yang ditulis oleh Ahmad bin Ya’qub Al-Johari, yang digunakan sebagai teks pendidikan di sekolah-sekolah agama perempuan di Johor pada awal abad ke-20. Teks ini ditulis pada tahun 1926 dalam tulisan Jawi dan telah ditransliterasi ke tulisan Rumi oleh Akademi Jawi Malaysia pada tahun 2017. Kitab Adab Perempuan mengandungi 31 bab yang merangkumi ilmu-ilmu berkaitan dengan adab, akhlak dan etika wanita Islam dalam kehidupan berumah tangga. Kandungannya meliputi pengurusan rumah tangga, tanggungjawab suami-isteri dalam perkahwinan serta pendidikan dan penjagaan anak, yang semuanya berasaskan kepada ajaran Islam. Kajian ini bertujuan untuk menganalisis kandungan kitab tersebut sebagai sebuah karya sastera Islam berdasarkan konsep sastera Islam oleh Mana Sikana, iaitu dengan menjadikan teori Taabudiyyah sebagai landasan kajian. Berdasarkan aspek latar penulis, pengisian, teknik penulisan dan fungsi teks, dapatan kajian menunjukkan bahawa Kitab Adab Perempuan memenuhi ciri-ciri sastera Islam bukan kreatif, berfungsi sebagai panduan hidup dan pendidikan yang selaras dengan Al-Quran dan Al-Sunnah. Teks ini mengintegrasikan nilai Islam dengan budaya Melayu, menonjolkan peranan wanita sebagai isteri, ibu dan pendidik yang bertanggungjawab menyemai nilai agama Islam dalam diri individu. Gaya penulisan yang mempunyai unsur estetik, jelas dan praktikal, dengan ayat tersusun dan bahasa lembut, memastikan mesej keislaman disampaikan secara efektif kepada pembaca. Sebagai warisan budaya Melayu-Islam, kitab ini signifikan dalam pembentukan identiti wanita Muslim, mencerminkan keseimbangan antara estetika dan logik Islam. Kajian ini turut menyumbang kepada pengayaan literatur sastera Islam melalui analisis teks yang menyerlahkan nilai moral, etika dan pendidikan dalam kerangka ajaran Islam yang memfokuskan kepada peranan wanita Islam dalam rumah tangga dan masyarakat.
subject: Articles
  topic: section
subject: Kitab Adab Perempuan
  topic: keywords
subject: Sastera Islam
  topic: keywords
subject: Analisis kandungan teks
  topic: keywords
creator: Nur Yuhanis Mohd Nasir
creator: Eizah Mat Hussain
creator: Nurhamizah Hashim
creator: Abdul Mutalib Embong
creator: Nor Fadhilah Dzulkifli
rights: Copyright (c) 2025 Nur Yuhanis Mohd Nasir, Eizah Mat Hussain, Nurhamizah Hashim, Abdul Mutalib Embong, Nor Fadhilah Dzulkifli http://creativecommons.org/licenses/by-nc-sa/4.0
date: 2025-10-13
publication date: 2025-10-13
starting page: 40
ending page: 50
doi: 10.37134/pendeta.vol16.2.4.2025

Tinjauan Literatur Sistematik berkaitan Pengajaran Budaya Melayu dalam Pengajaran Bahasa Melayu untuk penutur asing
type: item
description: Pengajaran bahasa Melayu untuk penutur asing tidak seharusnya terhad kepada aspek linguistik semata-mata, sebaliknya perlu disertakan dengan pemahaman budaya Melayu bagi membentuk penguasaan bahasa yang menyeluruh dan kontekstual. Kajian ini menggunakan pendekatan Systematic Literature Review (SLR) berasaskan garis panduan PRISMA untuk menganalisis 10 artikel berkaitan pengajaran budaya Melayu dalam konteks bahasa Melayu untuk penutur asing. Dapatan kajian menunjukkan bahawa pendekatan pengajaran budaya yang berkesan melibatkan penggunaan bahan autentik, aktiviti kontekstual dan interaksi komuniti. Tema budaya yang sering diajar termasuk nilai kekeluargaan, adat perkahwinan, pantang larang, kesopanan dan bahasa tubuh. Walau bagaimanapun, antara cabaran utama ialah kekurangan latihan guru, bahan pengajaran yang terhad, serta kekangan masa dan perbezaan persepsi budaya. Kajian ini mencadangkan beberapa amalan terbaik termasuk pembangunan modul budaya yang sistematik, kolaborasi dengan komuniti tempatan dan integrasi elemen budaya dalam kurikulum secara terancang. Hasil kajian ini memberi sumbangan ke arah memperkukuh pengajaran bahasa Melayu untuk penutur asing melalui pendekatan yang lebih holistik dan antara budaya.
subject: Articles
  topic: section
subject: tinjauan literatur sistematik
  topic: keywords
subject: pengajaran budaya
  topic: keywords
subject: bahasa Melayu untuk penutur asing
  topic: keywords
subject: strategi pengajaran budaya
  topic: keywords
subject: tema budaya
  topic: keywords
creator: Noor Zuhidayah Muhd Zulkipli
creator: Norliza Jamaluddin
creator: Alizah Lambri
creator: Muhamad Fadzllah Zaini
rights: Copyright (c) 2025 Noor Zuhidayah Muhd Zulkipli, Norliza Jamaluddin, Alizah Lambri, Muhamad Fadzllah Zaini http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: 237
ending page: 242
doi: 10.37134/pendeta.vol16.1.20.2025

Lagu rakyat masyarakat Jerman: Refleksi mahasiswa melayu di Universiti Teknikal Malaysia Melaka (UtEM) berpandukan Akal Budi Melayu dan Pragmatik
type: item
description: Lagu rakyat, sama ada dari pandangan falsafah Barat atau Timur, membawa makna yang serupa, iaitu menceritakan masyarakat, alam, haiwan, tumbuh-tumbuhan, atau senario semasa di kawasan tersebut. Biasanya, lagu rakyat dinyanyikan semasa bermain, mendodoikan anak, sebagai hiburan setelah penat bekerja, dan juga semasa majlis-majlis keraian. Kajian ini meneroka unsur implisit dalam lagu rakyat bahasa Jerman, “Mein Vater war ein Wandersmann” berpandukan akal budi Melayu dan pragmatik, khususnya Teori Relevans (Sperber & Wilson, 1986, 1995). Lagu ini mengisahkan seorang anak yang mewarisi minat bapanya sebagai pengembara yang merantau ke seluruh pelosok Jerman. Kajian ini membuka perspektif baharu tentang analisis lagu rakyat masyarakat Jerman dengan menggunakan akal budi Melayu dan bidang pragmatik melalui kajian kualitatif analisis teks. Korpus lagu diperoleh daripada “Deutsche Volkslieder Singstimme und Gitarre” (Bernd Pachnike Hg, 2004). Analisis dilakukan terhadap lima rangkap, 40 baris, dan 180 patah perkataan untuk mengesan unsur implisit. Akal budi Melayu dan pragmatik yang menekankan eksplikatur, bentuk logik, implikatur, andaian implikatur, kesimpulan implikatur, dan jenis ad hoc diterapkan. Pada masa yang sama, seramai 50 orang mahasiswa Melayu di Universiti Teknikal Malaysia Melaka (UTeM) telah dipilih secara rawak untuk menginterpretasikan makna tersirat di sebalik lagu rakyat ini. Berpandukan refleksi mahasiswa Melayu di UTeM, Lagu rakyat memainkan peranan penting dalam proses pembentukan nilai mendidik, merujuk akal budi manusia yang membentuk jiwa ‘sayang akan keluarga’, ‘mementingkan kesihatan’, ‘kebebasan’, ‘kepuasan dan kegembiraan’, serta ‘ilmu pengetahuan sebagai petunjuk kehidupan’. Dari sudut pragmatik, konteks dalam lagu rakyat ini menyumbang kepada keintelektualan akal budi Melayu, menghasilkan kesan kognitif yang baik dan memudahkan pemahaman lagu rakyat berpandukan kearifan lokal masyarakat Melayu.
subject: Articles
  topic: section
subject: akal budi Melayu
  topic: keywords
subject: lagu rakyat
  topic: keywords
subject: mahasiswa Melayu
  topic: keywords
subject: masyarakat Jerman
  topic: keywords
subject: pragmatik
  topic: keywords
subject: UTeM
  topic: keywords
creator: Muhammad Zaid Daud
creator: Nur Farain Ali
creator: Muhammad Faizul Abd Hamid
rights: Copyright (c) 2025 Muhammad Zaid Daud, Nur Farain Ali, Muhammad Faizul Abd Hamid http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: 227
ending page: 236
doi: 10.37134/pendeta.vol16.1.19.2025

Perlambangan peribahasa Orang Asli: Satu penelitian awal dalam buku teks Bahasa Semai
type: item
description: Masyarakat orang Asli bukan sahaja mempunyai sistem bahasa yang tersendiri malah, bidang-bidang lain termasuk bidang sastera seperti cerita dongeng, cerita rakyat, pantun dan peribahasa juga sangat sinonim dengan masyarakat tersebut. Kehidupan orang Asli yang agak jauh dari kawasan penempatan masyarakat lain menyebabkan pengamatan mereka terhadap keadaan sekeliling terbatas sekali gus menyukarkan mereka mencipta perlambangan berdasarkan objek yang wujud dengan tujuan berkias dalam menyampaikan nasihat dengan unsur seperti perlambangan. Perlambangan merupakan unsur yang berkait dengan suatu ungkapan atau kata yang lebih lembut, sopan, dan manis didengar untuk menggantikan ungkapan lain bagi mengelak berlakunya salah faham terhadap mesej yang ingin disampaikan. Oleh itu, kajian ini dilakukan untuk mengenal pasti peribahasa yang terdapat dalam buku teks bahasa Semai dan seterusnya menganalisis unsur perlambangan dalam peribahasa tersebut. Dalam kajian berkaitan perlambangan masih terdapat unsur-unsur yang tidak lazim dalam kalangan masyarakat orang Asli. Justeru, 13 peribahasa telah dikenal pasti melalui analisis dokumen berdasarkan buku teks mata pelajaran bahasa Semai sekolah rendah dan sekolah menengah. Lima daripadanya merupakan peribahasa yang sedia ada digunakan oleh masyarakat orang Asli manakala selebihnya adalah peribahasa yang diterjemahkan daripada peribahasa Melayu. Oleh itu, hanya lima peribahasa yang dianalisis melalui pendekatan Semiotik dengan menggunakan Model Tanda Triadic Peirce dalam menganalisis data kajian. Hasil kajian mendapati bahawa unsur perlambangan dalam peribahasa masyarakat orang Asli sangat sinonim dengan kelakuan dan budaya masyarakat Melayu. Malah, unsur perlambangan yang digunakan dalam peribahasa tersebut juga jelas menggambarkan ketajaman fikiran dan kekayaan bahasa melalui unsur-unsur alam yang terdapat di sekitar mereka. Dapatan kajian ini juga mampu menghuraikan makna tersirat dan tersurat yang menjadi sebahagian daripada akal bu…
subject: Articles
  topic: section
subject: adat perlambangan
  topic: keywords
subject: peribahasa
  topic: keywords
subject: orang Asli
  topic: keywords
subject: Buku Teks Bahasa Semai
  topic: keywords
subject: penelitian awal
  topic: keywords
creator: Mohamad Nik Mat Pelet
creator: Anida Sarudin
creator: Mutiara Megat
rights: Copyright (c) 2025 Mohamad Nik Mat Pelet, Anida Sarudin, Mutiara Megat http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: 215
ending page: 226
doi: 10.37134/pendeta.vol16.1.18.2025

Pengenalan kepada Sistem Vokal Bahasa Punan
type: item
description: Kaum Punan merupakan etnik minoriti mendiami kawasan sungai Kemena di Bintulu dan hulu sungai Rejang di Belaga Sarawak. Berdasarkan maklumat yang direkodkan oleh Punan National Association (PNA) pada tahun 2019, terdapat 4790 populasi Punan di Sarawak. Menurut Asmah (2017) dan Ethnologue (2021), status bahasa Punan dikategorikan dalam bahasa yang terancam (threatened/unsafe). Setakat ini kajian linguistik yang mendalam terhadap bahasa Punan amat perlu dijalankan. Oleh yang demikian, kajian ini bermatlamat untuk membincangkan sistem fonem vokal bahasa Punan sebagai langkah pertama untuk melestarikan bahasa ini. Smith (2017) menyatakan bahawa fonem vokal bahasa Punan mempunyai ciri tersendiri iaitu kewujudan bunyi triftong. Justeru ciri tersebut tidak wujud dalam bahasa-bahasa Austronesia lain di Borneo. Kajian ini mengaplikasikan pendekatan linguistik deskriptif dengan penerapan fonologi fonemik dalam menganalisis bahasa tersebut. Data kajian ini diperolehi melalui kajian lapangan dengan menggunakan kaedah temuramah berdasarkan 200 daftar kata dan menggunakan kaedah asosiasi idea berdasarkan domain keluarga, tubuh badan, kata arah, flora dan fauna. Fonem vokal bahasa Punan dianalisis menggunakan perisian PRAAT bagi mendapatkan ciri bunyi yang lebih tepat. Berdasarkan hasil kajian, terdapat 7 fonem vokal, 4 diftong, 2 triftong dalam sistem bahasa Punan. Selain itu, wujud ciri supragemental fonem vokal dalam bahasa Punan iaitu nasalisasi, labialisasi dan pemanjangan vokal. Dapatan kajian juga menunjukkan bahawa ciri pemanjangan vokal sangat produktif dan hadir secara konsisten iaitu pada posisi suku kata akhir dan di depan bunyi nasal . Hasil kajian ini secara keseluruhannya akan memberi sumbangan empirikal dari segi data leksikostatik dalam kajian bahasa sukuan di Sarawak.
subject: Articles
  topic: section
subject: Bahasa Punan
  topic: keywords
subject: bahasa terancam
  topic: keywords
subject: dokumentasi bahasa
  topic: keywords
subject: kajian rintis
  topic: keywords
subject: pengenalan sistem vokal
  topic: keywords
creator: Zeckqualine Melai
creator: Norazuna Norahim
rights: Copyright (c) 2025 Zeckqualine Melai, Norazuna Norahim http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: 201
ending page: 214
doi: 10.37134/pendeta.vol16.1.17.2025

Impak media E-Lagu untuk pengayaan kosa kata Bahasa Kadazandusun murid sekolah rendah luar bandar
type: item
description: Media pembelajaran berasaskan teknologi digital berpotensi untuk memperkayakan pengalaman pendidikan khususnya dalam meningkatkan pemahaman kosa kata murid. Makalah ini bertujuan untuk mengenal pasti dan menjelaskan keberkesanan penggunaan media e-lagu terhadap pencapaian kosa kata bahasa Kadazandusun murid sekolah rendah di luar bandar. Penyelidikan kuantitatif berbentuk kuasi eksperimen dengan melibatkan ujian pra dan pasca digunakan sebagai reka bentuk kajian. Seramai 30 orang murid sekolah rendah di dua buah sekolah luar bandar dijadikan sampel kajian. Kumpulan rawatan dan kawalan masing-masing mengandungi 15 sampel. Ujian pasca dijalankan dengan menggunakan instrumen e-lagu terhadap murid kumpulan rawatan dan instrumen konvensional terhadap kumpulan kawalan. Data dianalisis secara statistik deskriptif dengan mengira nilai min, sisihan piawai, dan peratus. Nilai min kumpulan kawalan dalam ujian pra ialah 27.27 dan ujian pasca pula 53.47 sementara kumpulan rawatan pula mendapat nilai min 37.20 dalam ujian pra dan meningkat dalam ujian pasca min 80.07. Analisis keseluruhan menunjukkan bahawa terdapat kesan penggunaan media e-lagu terhadap pencapaian kosa kata bahasa Kadazandusun murid sekolah rendah di luar bandar dalam ujian pasca. Kajian ini memberi implikasi yang signifikan terhadap peningkatan integrasi teknologi dalam pembelajaran bahasa dan menekankan kepentingannya dalam kemajuan amalan pendidikan terutamanya dalam persekitaran luar bandar yang mempunyai sumber terhad.
subject: Articles
  topic: section
subject: Bahasa Kadazandusun
  topic: keywords
subject: media e-lagu
  topic: keywords
subject: pengayaan kosa kata
  topic: keywords
subject: murid sekolah rendah
  topic: keywords
subject: kuasi eksperimen
  topic: keywords
creator: Viannie Tongguritom
creator: Minah Sintian
rights: Copyright (c) 2025 Viannie Tongguritom, Minah Sintian http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: 23
ending page: 33
doi: 10.37134/pendeta.vol16.1.3.2025

Improving the Level of Achievement in Essay Writings Among Non-Native Speakers of Malay Language Based on a Systematic Model
type: item
description: This study was conducted to analyse the achievement of non-native speakers of the Malay language in constructing the content of essay, before and after being exposed to a Systematic Writing Model based on a Linguistic Functional System. Concurrently, it is also to analyse the effectiveness of the model in Malay essay writing. The study employs a quantitative design in the form of quasi-experimental and surveys. Samples include 60 non-native speakers from three secondary schools in Perak state. The research instruments comprise students' essays writings and questionnaires based on the effectiveness of the planned model. Pre-tests and post-tests were conducted to identify the differences in students’ achievement before and after the model was applied in the teaching and learning process. Data from the questionnaire was analysed descriptively and inferentially using Statistical Package for Social Science v25 software. The findings of the study show that there were significant differences in the achievement of the content construction of students’ essay writing before and after the application of the model was introduced. The mean score for student achievement in the pre-test was 8.83 (sp = 2.973) and increased to 14.48 (sp = 2.325) in the post-test. Overall, there was a significant difference in the achievement of scores of pre-test and post-test with a t -value of -20.943 and sig = 0.000 (p <0.05). The research hypothesis was accepted because there was a significant difference in the students’ essay writing achievement. Additionally, the findings from the questionnaire explain that the Systematic Writing Model is easy to use, and students felt happy to apply it in their essay writing. This model is expected to help students with problems in the construction of essay content to produce more coherent and quality writings.
subject: Articles
  topic: section
subject: designed model
  topic: keywords
subject: essay writing
  topic: keywords
subject: content
  topic: keywords
creator: Norfaizah Abdul Jobar
creator: Mohd Hazreen Shah Hassan
creator: Wan Nur Aida Sakinah Wan Jusoh
creator: Marizatul Syafrida Mahmood
rights: Copyright (c) 2025 Norfaizah Abdul Jobar, Mohd Hazreen Shah Hassan, Wan Nur Aida Sakinah Wan Jusoh, Marizatul Syafrida Mahmood http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: 189
ending page: 200
doi: 10.37134/pendeta.vol16.1.16.2025

Bahasa dan nilai simpati dalam lagu melayu tempatan
type: item
description: Lagu Melayu tempatan bukan sahaja berperanan sebagai hiburan, tetapi juga sebagai medium penyampaian mesej sosial dan nilai kemanusiaan, termasuk nilai simpati. Namun, pengaruh globalisasi dan perubahan dalam gaya penyampaian menyebabkan nilai-nilai ini semakin kurang diketengahkan dalam lirik lagu moden. Kajian ini akan mengenal pasti unsur nilai simpati dalam lirik lagu Melayu tempatan dan menganalisis unsur nilai simpati dalam lirik lagu Melayu tempatan dengan menggunakan Hipotesis Sapir-Whorf. Kajian ini menggunakan kaedah kualitatif dengan pendekatan analisis kandungan untuk menghuraikan data. Data dikumpulkan daripada lirik lagu-lagu Melayu tempatan yang mengandungi unsur nilai simpati. Pemilihan sampel lagu dilakukan secara bertujuan. Kajian ini penting kerana ia membongkar bagaimana bahasa dalam lagu Melayu tempatan berperanan sebagai medium penyampaian nilai simpati yang mampu mempengaruhi pemikiran dan emosi pendengar. Hasil kajian memperlihatkan bagaimana lirik lagu mencerminkan budaya, nilai kemanusiaan dan pandangan dunia masyarakat Melayu. Sehubungan dengan itu, kajian ini bukan sahaja menyumbang kepada pengkayaan ilmu dalam bidang linguistik dan sosiobudaya, malah memberikan perspektif baharu tentang peranan seni muzik dalam membentuk kesedaran sosial dan nilai murni dalam kalangan masyarakat.
subject: Articles
  topic: section
subject: Bahasa
  topic: keywords
subject: nilai simpati
  topic: keywords
subject: lagu Melayu
  topic: keywords
subject: pemikiran
  topic: keywords
subject: hipotesis Sapir-Swort
  topic: keywords
creator: Nabillah Bolhassan
creator: Zul Hanis Yop Othman
rights: Copyright (c) 2025 Nabillah Bolhassan, Zul Hanis Yop Othman http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: 114
ending page: 129
doi: 10.37134/pendeta.vol16.1.11.2025

Tahap pengetahuan Bahasa Mendriq dalam kalangan pelajar Sekolah Kebangsaan Kuala Lah, Gua Musang, Kelantan
type: item
description: Komuniti Orang Asli merupakan antara golongan minoriti di Malaysia termasuklah bagi suku kaum Mendriq di Gua Musang, Kelantan. Fenomena seperti kepupusan bahasa boleh berlaku sekiranya jumlah penutur sesuatu bahasa mengalami penurunan yang ketara. Oleh hal yang demikian, kajian ini dilaksanakan bertujuan mengenal pasti leksikal dalam bahasa Mendriq dan menganalisis tahap pengetahuan bahasa Mendriq dalam kalangan pelajar Sekolah Kebangsaan Kuala Lah, Gua Musang, Kelantan. Kajian ini mengaplikasikan pendekatan kualitatif yang melibatkan instrumen kajian seperti kaedah temu bual dan persampelan rawak mudah. Dapatan kajian menunjukkan bahawa 10 orang pelajar Sekolah Kebangsaan Kuala Lah mempunyai pengetahuan yang agak baik dalam bahasa Mendriq bagi 10 leksikal yang diajukan kepada mereka. Walau bagaimanapun, usaha memelihara bahasa Mendriq ini tetap perlu dilaksanakan berikutan bahasa ini merupakan bahasa yang berada di ambang kepupusan.
subject: Articles
  topic: section
subject: kaum Mendriq
  topic: keywords
subject: bahasa Mendriq
  topic: keywords
subject: pelajar
  topic: keywords
subject: tahap pengetahuan
  topic: keywords
subject: Kg. Kuala Lah
  topic: keywords
creator: Mohamad Suhaizi Suhaimi
creator: Aimy Nazierra Azli
creator: Muhammad Faizuddin Hashim
rights: Copyright (c) 2025 Mohamad Suhaizi Suhaimi, Aimy Nazierra Azli, Muhammad Faizuddin Hashim http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: 181
ending page: 188
doi: 10.37134/pendeta.vol16.1.15.2025

Pendekatan Gamifikasi dalam Pembelajaran dan Pemudahcaraan (PDPC) tatabahasa Bahasa Melayu di Sekolah Menengah
type: item
description: Tujuan kajian ini adalah untuk meneliti pendekatan gamifikasi dalam pembelajaran dan pemudahcaraan (PdPc) tatabahasa Bahasa Melayu di sebuah sekolah menengah di negeri Selangor. Objektif kajian adalah untuk mengenal pasti skor min bagi dua kumpulan dalam ujian tatabahasa. Kajian ini berfokus kepada aspek sintaksis dalam tatabahasa Bahasa Melayu. Reka bentuk kajian kuantitatif dengan kaedah kuasi-eksperimen digunakan. Seramai 60 orang responden yang terdiri daripada murid Tingkatan 1 terlibat dalam kajian ini sebagai kumpulan kawalan dan kumpulan rawatan. Kedua-dua kumpulan menerima pendekatan berbeza dalam sesi PdPC tatabahasa, iaitu pendekatan tradisional dan pendekatan gamifikasi. Kaedah pensampelan rawak mudah digunakan untuk memilih responden kajian. Instrumen kajian yang digunakan ialah lima aktiviti permainan yang dibina melalui pendekatan gamifikasi dan soalan praujian dan pascaujian. Data kajian pula dianalisis secara deskriptif untuk mendapatkan peratus dan skor min bagi menjawab soalan kajian. Hasil pencapaian kedua-dua kumpulan dikumpulkan dengan menggunakan praujian dan pascaujian. Dapatan kajian ini menunjukkan terdapat perbezaan skor min pascaujian antara kumpulan rawatan dan kumpulan kawalan. Selain itu, perbezaan dalam peningkatan skor min bagi kumpulan rawatan yang menjalani pendekatan gamifikasi lebih baik daripada kumpulan kawalan. Implikasi kajian ini memberi peluang kepada murid dan guru untuk menggunakan pendekatan pengajaran tatabahasa yang lebih berkesan bagi mencapai objektif serta menerapkan elemen gamifikasi dalam pembelajaran. Selain dapat meningkatkan pemahaman tentang tatabahasa, murid dan guru dapat menerapkan nilai-nilai murni yang boleh membantu murid menguasai topik pembelajaran dengan lebih baik.
subject: Articles
  topic: section
subject: Pendekatan Gamifikasi
  topic: keywords
subject: pembelajaran dan pemudahcaraan (PdPc)
  topic: keywords
subject: tatabahasa Bahasa Melayu
  topic: keywords
subject: sekolah menengah
  topic: keywords
subject: Malaysia
  topic: keywords
creator: Zuraini Ramli
creator: Nazihah Shaari
rights: Copyright (c) 2025 Zuraini Ramli, Nazihah Shaari http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: 87
ending page: 99
doi: 10.37134/pendeta.vol16.1.9.2025

Analisis tahap dan faktor penerimaan tulisan jawi dalam kalangan pelajar UIAM, kampus Pagoh
type: item
description: Dalam mengharungi arus pemodenan, tahap penerimaan tulisan Jawi iaitu tingkah laku untuk menerima, menggunakan serta tindak balas seseorang terhadap tulisan Jawi dalam kalangan masyarakat terutama pelajar universiti semakin berkurang. Hal ini demikian kerana faktor seperti demografi, penggunaan tulisan Jawi yang dikhususkan kepada pembelajaran agama serta penguatkuasaan Akta Bahasa Melayu 1963 menjadikan tulisan Jawi semakin dipinggirkan. Kesannya, semakin ramai pelajar tidak menerima penggunaan tulisan Jawi dalam kehidupan seharian sehingga menjadikan kedudukan tulisan Jawi semakin membimbangkan. Oleh itu, kajian ini dilakukan untuk menganalisis tahap dan faktor yang mempengaruhi tahap penerimaan tulisan Jawi dalam kalangan pelajar. Objektif kajian adalah untuk mengenal pasti tahap penerimaan tulisan Jawi dalam kalangan pelajar UIAMKP serta menghuraikan faktor tahap penerimaan tulisan Jawi. Kajian ini mengaplikasikan kajian gabungan, iaitu penggabungan kuantitatif dan kualitatif. Pengkaji menggunakan borang soal selidik dalam talian yang diedarkan kepada 108 orang pelajar bagi mengumpul data kuantitatif serta menemu bual lima orang responden bagi mendapatkan data kualitatif. Dapatan kajian mendapati tahap penerimaan tulisan Jawi dalam kalangan pelajar menunjukkan tahap yang tinggi dengan nilai purata min sebanyak 4.509. Pengkaji berjaya menyenaraikan serta menghuraikan lima faktor yang mempengaruhi tahap penerimaan Jawi dalam kalangan pelajar, iaitu faktor penempatan, latar belakang pendidikan, minat, penggunaan tulisan Rumi dan teknologi dan modenisasi. Kajian ini juga mendapati faktor latar belakang pendidikan dan minat menjadi faktor tertinggi manakala faktor teknologi dan modenisasi menjadi faktor terendah yang mempengaruhi tahap penerimaan tulisan Jawi.
subject: Articles
  topic: section
subject: tulisan jawi
  topic: keywords
subject: penerimaan
  topic: keywords
subject: faktor
  topic: keywords
subject: tahap
  topic: keywords
subject: pelajar
  topic: keywords
creator: Muhammad Zakur Ashar
creator: Aminnudin saimon
rights: Copyright (c) 2025 Muhammad Zakur Ashar, Aminnudin saimon http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: 161
ending page: 180
doi: 10.37134/pendeta.vol16.1.14.2025

Penggunaan Kaedah Retorik dalam ucapan Perdana Menteri Malaysia ke-7 dan ke-10
type: item
description: Retorik adalah sebahagian daripada bidang linguistik yang mempunyai seni asas dalam memberi pengaruh atau impak kepada penonton, pendengar, pembaca mahupun khalayak ramai melalui ucapan, penyampaian atau penulisan seseorang. Oleh kerana itu, retorik penting dalam membantu seseorang pengucap untuk mendapatkan sokongan yang kukuh terhadap mesej atau ucapan yang disampaikan kepada penonton dan pendengar. Kajian ini dilakukan adalah untuk melihat sejauh mana penggunaan kaedah retorik dalam ucapan dua orang Perdana Menteri Malaysia yang Ke-7 dan Ke-10 berdasarkan tiga elemen Teori Retorik Aristotle iaitu ethos, pathos dan logos. Penulisan ini, membincangkan dua objektif iaitu mengenal pasti kaedah retorik yang terdapat dalam ucapan Perdana Menteri Malaysia Ke-7 dan Ke-10 dan menganalisis kaedah retorik yang digunakan oleh Perdana Menteri Malaysia Ke-7 dan Ke-10 berdasarkan Teori Retorik Aristotle. Penulisan ini juga,” menggunakan pendekatan kualitatif yang bercorakkan deskriptif dan pengumpulan data melalui analisis kandungan serta transkripsi. Data yang diambil adalah berdasarkan rakaman video yang telah dipilih melalui media massa. Dapatan kajian ini dilihat melalui penggunaan kaedah retorik dalam bahasa serta gaya oleh pengucap yang mampu memberi pengaruh serta memberi kesan terhadap emosi penonton dan pendengar. Melalui hasil kajian, pengkaji membandingkan penggunaan kaedah retorik antara Perdana Menteri Malaysia Ke-7 dan Ke-10 untuk melihat persamaan dan perbezaan jumlah penggunaan kaedah retorik tersebut. Secara keseluruhan jumlah kadar penggunaan ketiga-tiga elemen pada kajian ini, sebanyak 16 elemen iaitu logos dan pathos sebanyak 5 elemen manakala ethos pula sebanyak 6 elemen yang didapati melalui 6 ucapan Perdana Menteri Malaysia Ke-7 dan Ke-10 yang dipilih. Hal ini, membuktikan bahawa penggunaan kaedah retorik penting dalam sesebuah ucapan dan setiap pengucap perlu menggunakan kaedah retorik ini agar ucapan yang disampaikan mempunyai tarikan, nilai dan mampu m…
subject: Articles
  topic: section
subject: retorik
  topic: keywords
subject: ucapan
  topic: keywords
subject: perdana menteri
  topic: keywords
subject: teori retorik Aristotle
  topic: keywords
subject: video
  topic: keywords
creator: Najihah Abdul Wahid
creator: Noor Saadah Salleh
creator: Mohamad Nik Mat Pelet
rights: Copyright (c) 2025 Najihah Abdul Wahid, Noor Saadah Salleh, Mohamad Nik Mat Pelet http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: 130
ending page: 144
doi: 10.37134/pendeta.vol16.1.12.2025

Analisis kandungan bahan bacaan untuk pembelajaran Kemahiran Asas Membaca Bahasa Melayu pada peringkat prasekolah
type: item
description: Masalah penguasaan kemahiran asas membaca dalam kalangan murid pada peringkat prasekolah telah memberi kesan kepada peningkatan murid pemulihan di sekolah rendah terutamanya murid tahun satu. Bagi mengatasi masalah ini, kajian ini bertujuan untuk menganalisis kandungan empat bahan bacaan yang berbentuk buku yang diguna pakai oleh guru untuk pembelajaran kemahiran membaca pada peringkat prasekolah. Bahan bacaan berbentuk buku merupakan antara sumber bahan yang utama kepada guru bagi pembelajaran kemahiran asas membaca bahasa Melayu pada peringkat prasekolah. Namun, tidak semua bahan bacaan yang dihasilkan mempunyai kandungan yang tepat dan sesuai untuk pembelajaran kemahiran asas membaca bahasa Melayu. Data kajian ini diperoleh melalui kaedah analisis kandungan dengan mengadaptasikan Model Analisis Kandungan (Mohammad Rahim Mohammed Abdul Rahman, 2000) yang mempunyai enam elemen, iaitu ketepatan kandungan, kesesuaian dan kejelasan bahasa, reka bentuk ilustrasi, fizikal buku, persembahan dan latihan dan aktiviti. Hasil analisis mendapati terdapat bahan bacaan mempunyai susunan kandungan bahan yang tidak mengikut kurikulum dan mempunyai kesalahan daripada aspek bahasa. Implikasi kajian ini penting untuk guru mengetahui kriteria pemilihan bahan bacaan yang menepati kandungan kurikulum dan aspek penggunaan bahasa yang betul agar dapat membantu murid dalam sesi pengajaran dan pembelajaran kemahiran membaca yang berkualiti khususnya pada peringkat prasekolah. Kajian-kajian berkaitan bahan bacaan perlulah diperbanyak supaya guru-guru mempunyai pengetahuan dalam memilih bahan bacaan yang bersesuaian dan praktikal bagi melaksanakan pengajaran dan pembelajaran yang berkesan dan berimpak kepada murid. Selain itu, kajian seperti ini juga secara tidak langsung membantu para penulis buku dalam merancang, menyusun dan menghasilkan bahan yang lebih berkualiti dan praktikal bagi pembelajaran kemahiran asas membaca untuk diguna pakai semasa pengajaran dan pembelajaran di dalam kelas.
subject: Articles
  topic: section
subject: Bahan bacaan
  topic: keywords
subject: kemahiran asas membaca
  topic: keywords
subject: analisis kandungan
  topic: keywords
subject: prasekolah
  topic: keywords
creator: Nur Hidayah Rashidi
creator: Nurul Haniza Samsudin
creator: Nur Yuhanis Mohd Nasir
rights: Copyright (c) 2025 Nur Hidayah Rashidi, Nurul Haniza Samsudin, Nur Yuhanis Mohd Nasir http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: 145
ending page: 160
doi: 10.37134/pendeta.vol16.1.13.2025

Place-Based Education in a Context of Environmental Education, Outdoor Education and History Education: A Scoping Review
type: item
description: This scoping review aims to analyze Place-based Education (PBE) research in the context of Environmental Education (EE), Outdoor Education, and History Education which have been published in peer-reviewed journals in the last twenty years. Researchers map the themes included in this research corpus, highlight EE and other specific subjects such as Outdoor Education and History Education where PBE was analyzed, and categorize the themes that emerged from the research. The Model of PBE dimensions by Ardoin et al. (2012) has been referred to as the main model in this research. Recently, PBE took part as a pedagogical approach that emphasizes the connection between the teaching and learning process. Physical place and nature are the most important elements in PBE. Teachers, students, and the community also play their roles in PBE. It incorporates the meanings and experiences of place in teaching and learning, which can extend beyond the classroom. The purpose of this study is to explore the dimensions of place by conducting a Confirmatory Factor Analysis (CFA) of data from three Eco-regional sites. This study may guide policymakers, administrators, scholars, and educators worldwide in integrating PBE into curricula as a pedagogical approach. The findings will help other researchers steer future research on PBE. This research will be a guide for new educational policy and can be the best school practice.
subject: Articles
  topic: section
subject: Scoping Review
  topic: keywords
subject: Place-based Education (PBE)
  topic: keywords
subject: Environmental Education (EE)
  topic: keywords
subject: pedagogical approach
  topic: keywords
creator: Nor Fauzian Kassim
creator: Mohd Kasri Saidon
creator: Zolkefli Bahador
creator: Muhammad Irfan Zulkifli
rights: Copyright (c) 2025 Nor Fauzian Kassim, Mohd Kasri Saidon, Zolkefli Bahador, Muhammad Irfan Zulkifli http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: 78
ending page: 86
doi: 10.37134/pendeta.vol16.1.8.2025

Reka bentuk dan pembangunan aplikasi Pirak: Revolusi penghasilan sugu tinggi
type: item
description: Kajian ini bertujuan membangunkan Aplikasi Pirak, sebuah aplikasi digital interaktif yang direka khas untuk membantu masyarakat Iban, khususnya golongan wanita dalam mereka bentuk perhiasan kepala tradisional yang dikenali sebagai Sugu Tinggi. Sugu Tinggi merupakan elemen penting dalam pakaian tradisional wanita Iban yang melambangkan kecantikan, status sosial dan identiti budaya. Walau bagaimanapun, kos pembuatan yang tinggi dan kekangan kemahiran manual menjadi cabaran dalam usaha memelihara warisan ini secara meluas. Kajian ini dijalankan menggunakan pendekatan kualitatif berasaskan Model Pembangunan ADDIE yang merangkumi fasa analisis, reka bentuk dan pembangunan. Data diperoleh melalui soal selidik terpilih dan kajian kepustakaan daripada sumber akademik terdahulu. Reka bentuk aplikasi ini berfokus kepada motif tradisional berasaskan unsur alam, manakala fasa pembangunan memberi penekanan kepada paparan aplikasi mesra pengguna yang membolehkan pengguna menghasilkan papan Sugu Tinggi secara digital melalui teknik match and matching. Aplikasi ini bukan sahaja memudahkan penghasilan perhiasan secara lebih cepat dan kos efektif malah berpotensi besar untuk dimanfaatkan dalam bidang pendidikan, khususnya dalam subjek seni visual, reka bentuk dan kebudayaan tempatan. Ia berfungsi sebagai alat bantu mengajar yang interaktif, merangsang pembelajaran kontekstual dan menghargai nilai estetika warisan etnik. Secara keseluruhan, kajian ini menyokong integrasi teknologi dalam pemeliharaan budaya dan mencadangkan perluasan aplikasi ini sebagai satu inisiatif pelestarian warisan dalam era Revolusi Industri.
subject: Articles
  topic: section
subject: Aplikasi Pirak
  topic: keywords
subject: reka bentuk
  topic: keywords
subject: pembangunan
  topic: keywords
subject: sugu tinggi
  topic: keywords
subject: masyarakat Iban
  topic: keywords
creator: Patricia Anak Ganing
creator: Nor Sahara Mesman
creator: Diana Jumadi
creator: Nur Hidayah Rashidi
creator: Muhammad Fawiz Bakri
creator: Muhammad Zamzini Mohd Zamani
rights: Copyright (c) 2025 Patricia Anak Ganing, Nor Sahara Mesman , Diana Jumadi, Nur Hidayah Rashidi, Muhammad Fawiz Bakri, Muhammad Zamzini Mohd Zamani http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: 60
ending page: 67
doi: 10.37134/pendeta.vol16.1.6.2025

Pembudayaan aspek teknologi inovasi dalam kalangan tenaga pengajar kursus sastera di Universiti Malaysia Kelantan
type: item
description: Objektif kajian ini untuk mengenal pasti segenap pendedahan dan peluang yang disediakan oleh pihak universiti kepada para pensyarah sastera di Universiti Malaysia Kelantan, UMK. Penelitian melibatkan aspek teknologi dan inovasi dan pada masa yang sama meneliti segenap penglibatan pensyarah sastera yang bersangkutan dengan aspek teknologi dan inovasi. Metodologi kajian melibatkan kaedah temu bual separa berstruktur dan persampelan bertujuan yang memfokuskan kepada pensyarah sastera dan beberapa wakil pengurusan fakulti sahaja. Dapatan kajian mendapati 60% pensyarah sastera terlibat secara aktif dalam pelbagai projek inovasi serta memanfaatkan aspek teknologi dalam pengajaran dan pembelajaran sastera. Sementara itu, segenap pendedahan dan galakan telah dibuat oleh pihak pengurusan fakulti dan universiti secara proaktif dan berkala. Sebagai cadangan, satu pelan tindakan perlu dirangka dalam usaha menggalakkan kesemua pensyarah atau setidak-tidaknya 95% dalam kalangan mereka melibatkan diri dalam aspek inovasi dan teknologi.
subject: Articles
  topic: section
subject: pembudayaan
  topic: keywords
subject: teknologi
  topic: keywords
subject: inovasi
  topic: keywords
subject: tenaga pengajar
  topic: keywords
subject: sastera
  topic: keywords
subject: UMK
  topic: keywords
creator: Mohd Saipuddin Suliman
creator: Nordiana Ab. Jabar
creator: Fatimah Muhd Shukri
creator: Daeng Haliza Daeng Jamal
creator: Norazimah Zakaria
creator: Ying Xuan Lim
rights: Copyright (c) 2025 Mohd Saipuddin Suliman, Nordiana Ab. Jabar, Fatimah Muhd Shukri , Daeng Haliza Daeng Jamal , Norazimah Zakaria , Ying Xuan Lim http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: 68
ending page: 77
doi: 10.37134/pendeta.vol16.1.7.2025

Perbahasan Parlimen Malaysia Kali Ke-15 dari Perspektif Lakuan Pertuturan
type: item
description: Perbahasan parlimen merupakan salah satu kegiatan berbahasa yang menonjolkan interaksi dua hala yang dimainkan peranannya oleh pemeran utama, sekali gus memperlihatkan adanya unsur saling memahami dalam ujaran yang dihasilkan. Dalam konteks ini, bahasa berfungsi sebagai penggerak kepada kegiatan berkomunikasi dengan mengambil kira aspek penting dalam berbahasa bagi menghasilkan ujaran yang berkesan. Penelitian yang dilihat dalam perbahasan parlimen yang diwakili oleh pihak kerajaan dan pihak pembangkang menemukan bahawa terdapat segelintir daripada ahli parlimen yang menyampaikan perbahasan hanya sekadar hujah kosong yang lebih terarah kepada politik, iaitu tanpa sebarang isi yang konkrit sebagai bahan yang dibahaskan. Perbahasan turut disaksikan lebih kepada hal remeh dan memperlihatkan sikap tidak profesionalisme ahli parlimen yang seterusnya membawa kepada ujaran yang lemah dan jauh daripada matlamat mematuhi konsep lakuan pertuturan yang sewajarnya dalam kalangan pemimpin rakyat. Oleh hal yang demikian, objektif kajian ini terarah kepada mengenal pasti dan menjelaskan lakuan pertuturan yang terhasil melalui perbahasan parlimen dalam usaha untuk menghasilkan ujaran yang berkesan di kalangan pemeran utama perbahasan. Kaedah kualitatif digunakan dengan pengumpulan data melalui kaedah transkripsi dokumen bersandarkan Teori Lakuan Pertuturan Searle (1969). Hasil penelitian mendapati bahawa ahli parlimen memanfaatkan lakuan pertuturan asertif, direktif, komisif dan ekspresif, manakala didapati bahawa tiada penggunaan lakuan pertuturan deklaratif. Lakuan pertuturan ekspresif mencatatkan penggunaan yang paling dominan sebanyak 132 ujaran, diikuti oleh lakuan pertuturan asertif (116), direktif (105) dan komisif (24). Pengaplikasian lakuan pertuturan dalam perbahasan memperlihatkan bahawa penutur berupaya menghasilkan ujaran yang berkesan sebagai kaedah untuk mencapai matlamat dan objektif perbahasan masing-masing.
subject: Articles
  topic: section
subject: perbahasan
  topic: keywords
subject: ujaran
  topic: keywords
subject: lakuan pertuturan
  topic: keywords
subject: parlimen
  topic: keywords
creator: Nurlina Atan
creator: Rozita Che Rodi
rights: Copyright (c) 2025 Nurlina binti Atan, Rozita binti Che Rodi http://creativecommons.org/licenses/by-nc-sa/4.0
date: 2025-11-13
publication date: 2025-11-13
starting page: 13
ending page: 25
doi: 10.37134/pendeta.vol16.2.2.2025

Kepelbagaian makna Leksikal dalam Pantun Sekalung Budi Seuntai Bahasa
type: item
description: Pantun merupakan salah satu khazanah Melayu berbentuk puisi asli dan unik yang melambangkan kehidupan masyarakat di Alam Melayu. Bukan itu sahaja, pantun juga mempunyai akar yang mendalam dalam budaya Melayu kerana pantun kaya dengan warisan sastera. Namun, jenis-jenis kepelbagaian makna dari perspektif semantik leksikal yang terdapat dalam penghasilan pantun dan bagaimana elemen-elemen ini mencerminkan kekayaan budaya serta warisan sastera Melayu, sering kali menimbulkan perdebatan. Malah, timbul keperluan untuk memahami lebih mendalam bagaimana pantun yang dianggap sebagai warisan budaya mengandungi pelbagai makna tersembunyi atau bertindih, serta bagaimana makna-makna ini berperanan dalam menyampaikan nilai dan pemikiran masyarakat Melayu. Sehubungan dengan itu, kajian ini dijalankan untuk mengenal pasti jenis-jenis kepelbagaian makna dari perspektif semantik leksikal yang digunakan dalam buku pantun Sekalung Budi Seuntai Bahasa. Antara disiplin semantik leksikal yang akan dikenal pasti ialah aspek homonim, polisemi, hiponim, meronim, metafora, antonim dan sinonim. Selain itu, kajian ini berbentuk kualitatif dan pengkaji akan menghuraikan segala analisis dapatan dalam bentuk deskriptif. Pengkaji juga akan menggunakan buku pantun Sekalung Budi Seuntai Bahasa sebagai bahan kajian dalam mendapatkan data kajian. Seterusnya, pengkaji merupakan instrumen utama dalam mengumpul data kajian dengan cara menganalisis buku pantun Sekalung Budi Seuntai Bahasa. Dapatan kajian menunjukkan terdapat 168 rangkap pantun yang menggunakan tujuh disiplin semantik leksikal. Pengkaji menginterpretasikan data kajian menggunakan teori logik simbolik berserta pandangan tokoh dalam menghuraikan makna bagi setiap kata yang digunakan. Akhir sekali, kepelbagaian makna dari perspektif semantik leksikal yang dijelaskan dalam kajian pantun ini memberi kesan kepada pemahaman makna, penggunaan bahasa, serta pengayaan kosa kata pengguna bahasa. Justeru, usaha wajar perlu dilakukan oleh pihak yang be…
subject: Articles
  topic: section
subject: pantun
  topic: keywords
subject: kepelbagaian makna leksikal
  topic: keywords
subject: semantik
  topic: keywords
subject: budaya Melayu
  topic: keywords
subject: warisan Melayu
  topic: keywords
creator: Masyitah Hazami
creator: Rozita Che Rodi
rights: Copyright (c) 2025 Masyitah Hazami, Rozita Che Rodi http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: 100
ending page: 113
doi: 10.37134/pendeta.vol16.1.10.2025

Transformasi watak Hikayat Merong Mahawangsa dari Naskhah ke Layar Perak
type: item
description: Transformasi Watak Hikayat Merong Mahawangsa dari Naskhah ke Layar Perak adalah satu penulisan yang membincangkan perbandingan antara teks sastera Melayu klasik yang bergenre sejarah dengan adaptasi filemnya yang diarahkan oleh Yusry Abdul Halim Abdul Halim. Hikayat Merong Mahawangsa merupakan sebuah karya agung Melayu yang menceritakan asal usul Melayu Kedah serta hubungannya dengan kerajaan luar seperti Rom dan China. Kajian ini adalah bertujuan untuk mengenal pasti dan menganalisis perbezaan antara teks asal dan filem adaptasinya dalam konteks watak dan perwatakan dengan mengaplikasikan teori adaptasi oleh John M. Desmond dan Peter Hawkes (2006) selain menggunakan kaedah kepustakaan dan analisis teks untuk mencapai objektif kajian. Hasil dapatan menunjukkan bahawa semasa proses adaptasi berlangsung terdapat perubahan naratif yang merangkumi elemen penting seperti watak dan perwatakan yang dilakukan oleh penulis skrip dan pengarah filem. Perubahan ini bertujuan adalah untuk menyajikan cerita dalam format visual yang lebih menarik. Kajian ini diharapkan dapat menjadi pemangkin kepada penyelidik dan penggiat seni untuk menghasilkan lebih banyak adaptasi filem yang berasaskan teks sastera Melayu klasik.
subject: Feature Article
  topic: section
subject: Transformasi
  topic: keywords
subject: Hikayat Merong Mahawangsa
  topic: keywords
subject: filem adaptasi
  topic: keywords
subject: karya agung Melayu Kedah
  topic: keywords
subject: Yusry Abdul Halim
  topic: keywords
creator: Salmah Jan Noor Muhammad
creator: Nadiatul Shakinah Abdul Rahman
rights: Copyright (c) 2024 Salmah Jan Noor Muhammad, Nadiatul Shakinah Abdul Rahman http://creativecommons.org/licenses/by-nc-sa/4.0
date: 2024-12-05
publication date: 2024-12-05
starting page: 17
ending page: 29
doi: 10.37134/pendeta.vol15.2.fa.2.2024