PENDETA
type: channel
description: PENDETA [ISSN 1823-6812/ eISSN 2600-8696] Journal was first published in 2005. The focus of the journal is to publish manuscripts that focus on research-based articles, case studies, Innovation in teaching and learning relevant to the journal interest. Published twice a year (June & December) by UPSI Press for Faculty of Languages and Communication, Universiti Pendidikan Sultan Idris. PENDETA looks forward to receiving original manuscripts from ASEAN region which looked at the area of Malay-focused language, culture, literature, education and pedagogy and comparison between some of the languages in ASEAN and European countries. The aim of the PENDETA journal is to serve as an international forum for academicians, researchers, theorists, practitioners and policy makers to promote, share, collaborate and discuss various new issues and developments in the Malay language. All manuscripts must be prepared in Malay language or English language and will be subjected to a rigorous peer-review process. PENDETA supports Open Access. The electronic full text version of the journal is available Free of Charge (FOC) .
publisher: Pejabat Karang Mengarang, UPSI, MALAYSIA
language: en
publication name: PENDETA
issn: 1823-6812
items: Istilah Diplomatik dalam Korpus Parlimen Malaysian Hansard Corpus (MHC)
items: Analisis Leksikal Dialek Pahang dalam Lirik Lagu Kumpulan Anok Semantan: Kefahaman Mahasiswa Pahang di UIAM Pagoh
items: Strategi Komunikasi Ketua Kumpulan dalam Penerimaan Arahan dan Makluman melalui Platform Whatsapp
items: Lakuan Bahasa dalam Audio Siar Keluar Sekejap: Satu Kajian Pragmatik
items: Representasi Ensera Kumang dalam Menyingkap Keutuhan Budaya Iban berdasarkan Perspektif Sfera Faedah
items: Sorotan Literatur Bersistematik (SLR): Kajian Bahasa Retorik dalam Karya Sastera di Malaysia
items: Ortografi Kata Serapan Arab dalam Kamus Dewan Perdana berdasarkan Pendekatan Etimologi
items: Sorotan Sejarah perkembangan Kesusasteraan Negeri Pahang
items: Analisis Morfologi dalam Pembentukan Kata Nama Terbitan Bahasa Kadazandusun Berdasarkan Teori Fonologi-Morfologi Leksikal
items: Amalan Penulisan Karangan Bahasa Melayu dalam Kalangan Murid Cina di Sekolah Menengah Persendirian Cina
items: Analisis cabaran guru dalam Kemahiran Komunikasi Kanak-Kanak Tadika: menggunakan Kaedah Fuzzy Delphi (FDM)
items: Penguasaan Murid Tahun Enam terhadap Tulisan Jawi bagi Perkataan Pinjaman Bahasa Asing
items: Konsep Islam dalam Pemikiran Melayu: Analisis Semantik Inkuisitif
items: Penerapan Nilai dan Budaya dalam Pengajaran Bahasa Melayu Sekolah Rendah di Singapura
items: Pembelajaran Individu dan Koperatif: Keberkesanan Kit Canva dalam Penguasaan Tatabahasa Iban
items: Elemen Budaya dalam Kalangan Masyarakat Iban: Sorotan Literatur Bersistematik (SLR)
items: Pendekatan pengurusan dalam Novel Kanak-Kanak pilihan terbitanDewan Bahasa dan Pustaka (DBP)
items: Keberkesanan Pendekatan Didik Hibur terhadap Penguasaan Simpulan Bahasa dalam Kalangan Murid Sekolah Menengah
items: Nota daripada Editor
items: Tinjauan Literatur Bersistematik: Faktor-Faktor yang mempengaruhi Pencapaian Akademik pelajar Institusi Pengajian Tinggi
items: Pengaraban Nama dalam Masyarakat Melayu: Satu KajianLeksikal dan Morfologi
items: Gagasan Worldview A.H.S memartabatkan pembangunan pendidikan dan pembinaan identiti bangsa
items: Analisis Kritikal Pengetahuan Pedagogi Guru Pendidikan Islam: Implikasi terhadap Keberkesanan Pengajaran Sirah dan Tamadun Islam
items: Kitab Adab Perempuan: Analisis Kandungan Teks Berdasarkan Konsep Sastera Islam oleh Mana Sikana
items: Tinjauan Literatur Sistematik berkaitan Pengajaran Budaya Melayu dalam Pengajaran Bahasa Melayu untuk penutur asing
items: Lagu rakyat masyarakat Jerman: Refleksi mahasiswa melayu di Universiti Teknikal Malaysia Melaka (UtEM) berpandukan Akal Budi Melayu dan Pragmatik
items: Perlambangan peribahasa Orang Asli: Satu penelitian awal dalam buku teks Bahasa Semai
items: Pengenalan kepada Sistem Vokal Bahasa Punan
items: Impak media E-Lagu untuk pengayaan kosa kata Bahasa Kadazandusun murid sekolah rendah luar bandar
items: Improving the Level of Achievement in Essay Writings Among Non-Native Speakers of Malay Language Based on a Systematic Model

Istilah Diplomatik dalam Korpus Parlimen Malaysian Hansard Corpus (MHC)
type: item
description: Istilah diplomatik yang digunakan dalam Parlimen merujuk kepada penggunaan bahasa dan ungkapan yang berkaitan dengan dasar luar negara, hubungan antarabangsa, dan kerjasama diplomatik antara negara. Objektif kajian ingin mengkaji istilah politik yang terdapat dalam Korpus Parlimen Malaysian Hansard Corpus (MHC) yang bertarikh 25 Februari 2026, khususnya berkaitan dengan Usul Menteri di bawah Perkara 27(3) mengenai Laporan Ketua Audit Negara. Korpus Parlimen (Malaysian Hansard Corpus-MHC) merangkumi dokumen dari tahun 1959 hingga tahun 2026 dan mengandungi 167,513,039 token. Namun, kajian ini ganya memfokuskan 1 buah fail imbasan (30 daripada 184 halaman) bagi mendapatkan taburan data secara rawak berkaitan istilah-istilah politik. Kajian ini menganalisis istilah politik dalam Korpus Parlimen Malaysian Hansard Corpus (MHC) bertarikh 25 Februari 2026, berkaitan Usul Menteri di bawah Perkara 27(3) mengenai Laporan Ketua Audit Negara. Melalui analisis terhadap istilah-istilah seperti "undang-undang", "libat urus", "tarif", "perintah eksekutif", dan "Kongres" berdasarkan Pendekatan Struktur Semantik (Ferdinand de Saussure, 1916), kajian ini menunjukkan bagaimana makna literal dan kontekstual tidak hanya berperanan untuk memberikan kefahaman tentang definisi istilah secara langsung tetapi juga memainkan peranan yang lebih besar dalam menyusun dan memperjelas perbincangan politik, diplomatik, dan ekonomi yang berlangsung di Dewan Rakyat. Istilah-istilah ini digunakan untuk membentuk naratif dan keputusan yang bukan sahaja penting bagi keberkesanan dasar negara, tetapi juga memberi impak terhadap hubungan antarabangsa serta strategi ekonomi negara. Implikasi daripada kajian ini ialah pemahaman yang mendalam mengenai makna istilah dalam perbincangan politik dapat memperkukuhkan proses pembuatan keputusan, seterusnya menghasilkan dasar luar negara yang lebih berkesan, memperbaiki hubungan antarabangsa, serta menyokong kestabilan ekonomi negara.
subject: Feature Article
  topic: section
subject: hubungan diplomatik
  topic: keywords
subject: dasar luar negara
  topic: keywords
subject: Korpus Parlimen
  topic: keywords
subject: Malaysian Hansard Corpus (MHC)
  topic: keywords
subject: perundangan
  topic: keywords
subject: diplomasi
  topic: keywords
subject: kestabilan ekonomi
  topic: keywords
creator: Muhtarova Munisa
creator: Anida Sarudin
rights: Copyright (c) 2026 Muhtarova Munisa, Anida Sarudin http://creativecommons.org/licenses/by-nc-sa/4.0
date: 2026-04-21
publication date: 2026-04-21
starting page: 1
ending page: 18
doi: 10.37134/pendeta.vol17.1.fa.1.2026

Analisis Leksikal Dialek Pahang dalam Lirik Lagu Kumpulan Anok Semantan: Kefahaman Mahasiswa Pahang di UIAM Pagoh
type: item
description: Dialek Pahang mempunyai variasi pertuturan mengikut daerah yang boleh menimbulkan kekeliruan dalam kalangan mahasiswa terhadap makna leksikalnya. Oleh itu, makalah ini bertujuan untuk mengenal pasti tahap kefahaman mahasiswa Pahang terhadap leksikal dialek Pahang dalam lirik lagu Kumpulan Anok Semantan serta menganalisis faktor yang mempengaruhi kefahaman tersebut. Kajian ini menggunakan pendekatan kualitatif melalui temu bual berstruktur dan borang soal selidik. Dapatan kajian menunjukkan bahawa tahap kefahaman mahasiswa Pahang UIAM Pagoh berada pada tahap sederhana kerana terdapat leksikal yang tidak pernah mereka gunakan dalam kehidupan harian. Faktor keluarga, rakan, tempat tinggal dan persekitaran turut dikenal pasti sebagai faktor utama. Jelasnya, kajian ini akan menjadi kajian lanjutan tentang dialek Pahang yang boleh dijadikan sebagai rujukan bagi pengkaji yang akan datang.
subject: Articles
  topic: section
subject: Dialek Pahang
  topic: keywords
subject: Leksikal
  topic: keywords
subject: Lirik lagu
  topic: keywords
subject: Mahasiswa
  topic: keywords
creator: Nursyafiqah Najwa Ismadi
creator: Mohamad Suhaizi Suhaimi
creator: Khairul Ashraaf Saari
rights: Copyright (c) 2026 Nursyafiqah Najwa Ismadi, Mohamad Suhaizi Suhaimi, Khairul Ashraaf Saari http://creativecommons.org/licenses/by-nc-sa/4.0
date: 2026-04-21
publication date: 2026-04-21
starting page: 121
ending page: 130
doi: 10.37134/pendeta.vol17.1.11.2026

Strategi Komunikasi Ketua Kumpulan dalam Penerimaan Arahan dan Makluman melalui Platform Whatsapp
type: item
description: Secara umumnya. ketua kumpulan berperanan sebagai perantara bagi pendidik dan juga rakan sekumpulan di dalam kelas dalam memastikan kelancaran penyampaian maklumat. Sehubungan dengan itu, ketua yang dilantik perlu mempamerkan sifat kepemimpinan dalam menyampaikan arahan dan makluman yang diperoleh daripada tenaga pengajar. Kajian ini bertujuan menganalisis jenis strategi komunikasi yang digunakan oleh ketua kumpulan berpandukan pendekatan Normaliza Abd Rahim (2019). Subjek kajian terdiri daripada 64 orang ketua kumpulan bagi kursus UBM3252 Wacana Akademik Bahasa Melayu di Universiti Pendidikan Sultan Idris (UPSI, Tanjung Malim). Pendekatan kualitatif digunakan dalam kajian ini melibatkan kaedah analisis kandungan, iaitu perbualan dalam platform WhatsApp. Dapatan kajian menunjukkan bahawa subjek menggunakan sembilan strategi komunikasi bagi memastikan mesej dapat disampaikan dengan jelas agar tujuan komunikasi tercapai. Selain itu, pemilihan jenis strategi komunikasi yang tepat dan berkesan menjadi penanda aras terhadap kepimpinan dan kebolehan ketua kumpulan sebagai perantara. Secara keseluruhannya, kajian ini menunjukkan bahawa penggunaan strategi komunikasi yang terancang dan berhemah mampu membantu ketua kumpulan untuk menjalankan peranan mereka secara lebih berkesan. Hal ini selari dengan SDG4 (Pendidikan Berkualiti) yang menekankan kepentingan pendidikan berkualiti melalui pembangunan kemahiran komunikasi, kepimpinan dan kerjasama dalam kalangan pelajar bagi meningkatkan kompetensi mereka dalam persekitaran pembelajaran.
subject: Articles
  topic: section
subject: strategi komunikasi
  topic: keywords
subject: ketua kumpulan
  topic: keywords
subject: arahan
  topic: keywords
subject: makluman
  topic: keywords
subject: platform WhatsApp
  topic: keywords
subject: SDG 4-Pendidikan Berkualiti
  topic: keywords
creator: Rohaizah Ab Karim
creator: Nurul Ain Alizuddin
rights: Copyright (c) 2026 Rohaizah Ab Karim, Nurul Ain Alizuddin http://creativecommons.org/licenses/by-nc-sa/4.0
date: 2026-04-13
publication date: 2026-04-13
starting page: 74
ending page: 85
doi: 10.37134/pendeta.vol17.1.7.2026

Lakuan Bahasa dalam Audio Siar Keluar Sekejap: Satu Kajian Pragmatik
type: item
description: Kajian ini bertujuan untuk mengenal pasti dan menganalisis penggunaan lakuan bahasa dalam rancangan audio siar Keluar Sekejap. Sesuatu ujaran tidak hanya bergantung terhadap makna literal semata-mata, namun melibatkan proses inferens yang kompleks antara penutur dan pendengar, berasaskan konteks sosial, pengetahuan bersama, serta petunjuk pragmatik yang tersirat. Pemilihan data melalui episod yang melepasi satu juta tontonan berdurasi enam jam dijadikan sandaran data untuk dibincangkan bagi memastikan cerminan lakuan bahasa berkaitan dengan isu yang dibincangkan. Dalam episod 34 yang menjemput Menteri besar Kedah iaitu Dato’ Seri Haji Muhammad Sanusi Md Nor dan moderator bersama iaitu Khairy Jamaluddin serta Shahril Hamdan dalam membincangkan tentang wacana politik yang relevan dan bernilai tinggi untuk perbincangan umum. Analisis dilakukan bagi menghuraikan lakuan bahasa yang digunakan dalam rancangan audio siar, Keluar Sekejap berdasarkan Teori Bach dan Harnish (1969), iaitu asertif, direktif, komisif dan deklaratif atau pengakuan. Dapatan kajian menunjukkan bahawa lakuan bahasa direktif dan asertif merupakan bentuk lakuan bahasa yang paling dominan yang berperanan penting dalam membentuk hujah, menjelaskan pendirian, memperincikan isu, serta memperkukuh hubungan interaksi antara moderator dan tetamu jemputan. Secara keseluruhannya, kajian ini menyumbang kepada perluasan pemahaman terhadap nilai pragmatik dalam komunikasi digital melalui lakuan bahasa dalam membentuk makna, pengetahuan, serta persepsi masyarakat dalam sesebuah wacana.
subject: Articles
  topic: section
subject: Lakuan bahasa
  topic: keywords
subject: Audio siar
  topic: keywords
subject: Teori Bach dan Harnish
  topic: keywords
subject: Ujaran
  topic: keywords
subject: Pragmatik
  topic: keywords
creator: Shahrul Syawal Mohamad Shuhmy
creator: Mohamad Nik Mat Pelet
creator: Rozaimah Rashidin
rights: Copyright (c) 2026 Shahrul Syawal Mohamad Shuhmy, Mohamad Nik Mat Pelet, Rozaimah Rashidin http://creativecommons.org/licenses/by-nc-sa/4.0
date: 2026-04-13
publication date: 2026-04-13
starting page: 95
ending page: 103
doi: 10.37134/pendeta.vol17.1.9.2026

Representasi Ensera Kumang dalam Menyingkap Keutuhan Budaya Iban berdasarkan Perspektif Sfera Faedah
type: item
description: Kajian ini bertujuan menganalisis teks Ensera Kumang dalam merepresentasikan identiti budaya masyarakat Iban melalui prinsip Sfera Faedah. Ensera sebagai puisi naratif tradisional masyarakat Iban berfungsi bukan sahaja sebagai rakaman epik kepahlawanan dan mitologi dewa tetapi juga ensera turut memperlihatkan hubungan antara imaginasi kolektif dan identiti etnik yang dipresentasikan melalui watak dewa dan dewi. Tambahan pula, nilai keindahan dan fungsi transgenerasi ensera menjadikannya teks yang penting dalam memahami mekanisme warisan budaya, pembentukan identiti dan dinamik dalam mengumpul memori kolektif masyarakat Iban. Metodologi kajian ini menggunakan reka bentuk kajian kes berasaskan analisis tematik bagi meneliti buku Ensera Kumang dengan mengaplikasikan Pendekatan Keindahan Braginsky (1994), khususnya Sfera Faedah sebagai kerangka analisis. Pendekatan ini digunakan untuk meneliti fungsi teks sebagai agen budaya yang memaparkan nilai-nilai kolektif masyarakat Iban. Dapatan kajian menunjukkan bahawa Ensera Kumang memberikan faedah dari segi struktur bahasa sebagai mekanisme pemeliharaan tradisi, penggunaan istilah budaya sebagai penanda identiti serta fungsi sindiran berkias dalam budaya masyarakat Iban. Selain memperkaya kajian sastera etnik dan budaya, kajian ini turut memberi manfaat kepada bidang pendidikan dan penyelidikan dalam usaha melestarikan warisan budaya masyarakat peribumi di Malaysia. Oleh itu, analisis kritis terhadap teks ensera diperlukan untuk mengungkap Ensera Kumang memelihara tradisi, menegaskan identiti budaya dan menyampaikan sindiran simbolik dalam masyarakat Iban.
subject: Articles
  topic: section
subject: budaya Iban
  topic: keywords
subject: Ensera Kumang
  topic: keywords
subject: representasi
  topic: keywords
subject: Sfera Faedah
  topic: keywords
creator: Chris Dickerson Thomas
creator: Nordiana Ab Jabar
creator: Daeng Haliza Daeng Jamal
rights: Copyright (c) 2026 Chris Dickerson Thomas, Nordiana Ab Jabar, Daeng Haliza Daeng Jamal http://creativecommons.org/licenses/by-nc-sa/4.0
date: 2026-04-07
publication date: 2026-04-07
starting page: 1
ending page: 10
doi: 10.37134/pendeta.vol17.1.1.2026

Sorotan Literatur Bersistematik (SLR): Kajian Bahasa Retorik dalam Karya Sastera di Malaysia
type: item
description: Retorik merupakan cabang linguistik yang memperihalkan pelbagai ilmu pengetahuan dan maklumat dengan penggunaan bahasa yang berseni, indah dan berkesan menerusi kaedah berucap atau bertulis. Keindahan bahasa retorik yang mengandungi nilai-nilai estetika yang tinggi dapat dilihat menerusi pelbagai penghasilan karya sastera seperti puisi, novel, hikayat, lagu, filem dan seumpamanya. Pengaplikasian bahasa retorik dalam karya sastera khususnya di Malaysia bukan sekadar dapat menjalinkan kesefahaman antara pengkarya dengan khalayak, malahan mempamerkan corak pemikiran, kreativiti dan ketamadunan sesebuah bangsa. Kajian-kajian lepas mengenai karya sastera di Malaysia telah bermula sejak dahulu lagi khususnya dari aspek bidang retorik. Maka, pengumpulan kajian lepas mengenai karya sastera di negara Malaysia dari sudut retorik perlu diteliti dan ditinjau dengan lebih teratur. Sorotan literatur bersistematik (SLR) ini bakal dipandu oleh protokol PRISMA sebagai sumber rujukan dan pemilihan artikel dikhususkan dalam lingkungan tahun 2015-2024 melalui pangkalan data MyJurnal, MyCite dan Google Scholar. Sejumlah 14 artikel telah melepasi tahap penilaian dan layak untuk disintesis. Dapatan SLR ini menunjukkan bahawa kajian retorik dalam karya sastera di Malaysia banyak menumpukan kepada penggunaan teori Teori Retorik Moden (1993) oleh Enos & Brown (1993) dan jenis karya yang banyak dijadikan sebagai sumber data adalah karya novel. Sorotan ini bukan sahaja memaparkan kerelevenan teori dan karya dalam kajian retorik masa kini, malah mencadangkan kepelbagaian teori dan aneka karya sastera lain yang wajar untuk dikaji pada masa hadapan. Huraian terhadap kedua-dua tema tersebut diharap mampu dijadikan sebagai panduan dan rujukan untuk perkembangan kajian retorik khususnya berkaitan dengan karya sastera di Malaysia.
subject: Articles
  topic: section
subject: Bahasa Retorik
  topic: keywords
subject: Karya
  topic: keywords
subject: Novel
  topic: keywords
subject: Sastera
  topic: keywords
subject: Sorotan Literatur Bersistematik
  topic: keywords
creator: Hariri Ali Imran
creator: Nasihah Hashim
creator: Maizatul Azura Yahya
rights: Copyright (c) 2026 Hariri Ali Imran, Nasihah Hashim, Maizatul Azura Yahya http://creativecommons.org/licenses/by-nc-sa/4.0
date: 2026-04-13
publication date: 2026-04-13
starting page: 38
ending page: 49
doi: 10.37134/pendeta.vol17.1.4.2026

Ortografi Kata Serapan Arab dalam Kamus Dewan Perdana berdasarkan Pendekatan Etimologi
type: item
description: Kajian ini meneliti pengaruh etimologi kata serapan Arab terhadap variasi ortografi Jawi dalam pembentukan kata kembar etimologi dalam Kamus Dewan Perdana (2021). Kajian ini menggunakan reka bentuk kualitatif berbentuk analisis deskriptif dengan kaedah analisis dokumen. Data kajian terdiri daripada entri kata serapan Arab bertulisan Jawi yang membentuk kata kembar etimologi dalam kamus tersebut. Instrumen analisis berasaskan prinsip kata kembar etimologi Collins (2018) dan Pedoman Umum Ejaan Jawi Bahasa Melayu Dewan (PUEJBMD, 2020). Analisis memfokuskan pengenalpastian bentuk ortografi Jawi serta proses adaptasi fonologi dan ortografi yang terlibat. Hasil kajian menunjukkan wujud dua pola ejaan utama, iaitu bentuk yang mengekalkan ortografi Arab dan bentuk Jawi standard. Variasi ini menyumbang kepada kewujudan kata kembar etimologi serta kekeliruan pengguna, khususnya dalam konteks kemerosotan literasi Jawi. Dapatan ini mempunyai implikasi terhadap kesinambungan sistem tulisan Jawi dan menegaskan keperluan penyelarasan ejaan kata serapan Arab bagi memperkukuh ketepatan ortografi serta meningkatkan keberkesanan rujukan dalam bidang leksikografi dan pendidikan Jawi bahasa Melayu.
subject: Articles
  topic: section
subject: Jawi
  topic: keywords
subject: Kata kembar etimologi
  topic: keywords
subject: Kata serapan Arab
  topic: keywords
subject: Ortografi (Pendidikan Berkualiti)
  topic: keywords
creator: Norlina Kiflie
creator: Adi Yasran Abdul Aziz
creator: Mohd Sauki Othman
creator: Salmah Jan Noor Muhammad
rights: Copyright (c) 2026 Norlina Kiflie, Adi Yasran Abdul Aziz, Mohd Sauki Othman, Salmah Jan Noor Muhammad http://creativecommons.org/licenses/by-nc-sa/4.0
date: 2026-04-13
publication date: 2026-04-13
starting page: 62
ending page: 73
doi: 10.37134/pendeta.vol17.1.6.2026

Sorotan Sejarah perkembangan Kesusasteraan Negeri Pahang
type: item
description: Tradisi kesusasteraan di negeri Pahang bermula sejak sekian lama. Tradisi ini dapat dikesan menerusi genre sastera rakyat yang diwarisi dari satu generasi ke satu generasi dan dimiliki secara kolektif oleh Masyarakat setempat. Kemudian muncul selepas itu genre sastera agama, sastera hikayat dan sastera undang-undang. Perkembangan kesusasteraan Melayu di negeri Pahang bergerak seiring dengan perkembangan kesusasteraan di Tanah Melayu umumnya. Kesusasteraan Melayu di negeri Pahang memasuki era peralihan apabila munculnya karya novel berjudul ‘Hikayat Khalik dan Malik’ pada tahun 1927 dan novel ‘Hikayat Perjumpaan Asyik’ juga pada tahun 1927, karangan Zulkarnain Yaakub. Kesusasteraan Melayu terus bergerak dan berkembang selepas Tanah Melayu mencapai kemerdekaan. Muncul tokoh-tokoh pengarang seperti Tuan Haji Taib Akil, A. Karim, Sahmad Malaya, Zakaria Hitam, Tengku Alauddin Tengku Abdul Majid yang menggerakkan usaha memajukan kesusasteraan negeri Pahang menerusi Dewan Persuratan Melayu Pahang (DPMP) pada tahun 1957. Menerusi DPMP juga gerakan memajukan kesusasteraan lebih teratur dan aktiviti yang dirancang lebih tersusun. Perkembangan kesusasteraan di negeri Pahang telah menempuh pengalaman panjang dengan kepimpinan silih berganti dan aktiviti yang semakin mencabar. Pasang surut kemeriahan sastera menuntut kesiapsiagaan tingggi DPMP untuk mendepani pelbagai cabaran agar perkembangan sastera di negeri Pahang terus gagah menyusuri perjalanan sejarah dan kehidupan masa depan dengan lebih bertenaga.
subject: Feature Article
  topic: section
subject: sejarah perkembangan
  topic: keywords
subject: sasterawan Pahang
  topic: keywords
subject: DPMP
  topic: keywords
subject: pengiktirafan
  topic: keywords
subject: sastera Malaysia
  topic: keywords
creator: Abdul Halim Ali
rights: Copyright (c) 2025 A. Halim Ali http://creativecommons.org/licenses/by-nc-sa/4.0
date: 2025-11-28
publication date: 2025-11-28
starting page: 1
ending page: 13
doi: 10.37134/pendeta.vol16.2.fa.1.2025

Analisis Morfologi dalam Pembentukan Kata Nama Terbitan Bahasa Kadazandusun Berdasarkan Teori Fonologi-Morfologi Leksikal
type: item
description: Kajian ini bertujuan untuk mengenal pasti pola penggunaan imbuhan apitan yang membentuk kata nama terbitan dan menganalisis proses pembentukannya dalam bahasa Kadazandusun. Kajian ini menggunakan reka bentuk kualitatif melalui analisis dokumen terhadap semua buku teks bahasa Kadazandusun bagi sekolah menengah dengan berlandaskan Teori Fonologi Morfologi Leksikal (F-ML). Dapatan menunjukkan bahawa imbuhan apitan ko-...-ai, ko-...-an, ko-...-on, na-...-an, n-...-an, o-...-an, pi-...-an, poN-...-an, t-...-an, to-...-an dan ta-...-an membentuk kata nama terbitan. Proses pembentukannya berlaku secara berperingkat sama ada bermula dengan imbuhan awalan atau akhiran sebelum imbuhan lain ditambahkan. Dari aspek fonologi, bukan semua kata nama terbitan mengalami harmoni vokal kerana hanya sebahagian bentuk sahaja yang mengalami proses harmoni vokal, pengguguran, dan penggantian vokal /i/ kepada /y/. Secara keseluruhannya, hasil kajian membuktikan bahawa sistem morfologi bahasa Kadazandusun mempunyai hubungan morfofonemik antara struktur morfologi dan fonologi. Implikasi kajian ini menunjukkan bahawa pemahaman tentang proses pembentukan imbuhan apitan dan fenomena fonologi dapat membantu guru dan murid menguasai struktur imbuhan apitan dalam bahasa Kadazandusun dengan lebih mendalam serta memperkukuh usaha pemeliharaan bahasa ini.
subject: Articles
  topic: section
subject: imbuhan apitan
  topic: keywords
subject: kata terbitan
  topic: keywords
subject: kata nama
  topic: keywords
subject: Kadazandusun
  topic: keywords
subject: teori Fonologi Morfologi Leksikal
  topic: keywords
creator: Ainah Gimir
creator: Nur Faaizah Md Adam
creator: Minah Sintian
rights: Copyright (c) 2026 Ainah Gimir, Nur Faaizah Md Adam, Minah Sintian http://creativecommons.org/licenses/by-nc-sa/4.0
date: 2026-04-13
publication date: 2026-04-13
starting page: 22
ending page: 37
doi: 10.37134/pendeta.vol17.1.3.2026

Amalan Penulisan Karangan Bahasa Melayu dalam Kalangan Murid Cina di Sekolah Menengah Persendirian Cina
type: item
description: Penguasaan kemahiran menulis bahasa Melayu sebagai bahasa kedua merupakan cabaran utama bagi murid Cina di Sekolah Menengah Persendirian Cina (SMPC) kerana bahasa Mandarin digunakan sebagai bahasa pengantar utama. Kajian ini bertujuan meneliti amalan penulisan bahasa Melayu serta sikap murid terhadap pembelajaran penulisan di SMPC. Kajian ini menggunakan reka bentuk kuantitatif berbentuk tinjauan dengan melibatkan 50 orang murid Tingkatan Lima di sebuah SMPC di Batu Gajah, Perak. Instrumen kajian ialah soal selidik yang disesuaikan daripada Zamri Mahamod et al. (2016) dan merangkumi konstruk amalan penulisan, strategi pembelajaran dan sikap murid. Data dianalisis secara deskriptif menggunakan nilai min dan sisihan piawai. Dapatan menunjukkan bahawa amalan penulisan murid berada pada tahap sederhana, dengan kecenderungan memilih kosa kata mudah, perancangan karangan asas dan semakan kendiri manakala sikap terhadap pembelajaran penulisan juga berada pada tahap sederhana. Kajian ini menyumbang kepada pemahaman empirikal tentang corak amalan penulisan murid Cina di SMPC serta mencadangkan implikasi pedagogi berfokus strategi bagi meningkatkan penguasaan penulisan bahasa Melayu khususnya dalam kalangan murid yang menggunakan bahasa ini sebagai bahasa kedua.
subject: Articles
  topic: section
subject: Amalan Penulisan
  topic: keywords
subject: Sekolah Menengah Persendirian Cina
  topic: keywords
subject: Bahasa Melayu
  topic: keywords
subject: Sikap
  topic: keywords
creator: Siti Hawa Ezan
creator: Md Zahril Nizam Md Yusoff
rights: Copyright (c) 2026 Siti Hawa Ezan, Md Zahril Nizam Md Yusoff http://creativecommons.org/licenses/by-nc-sa/4.0
date: 2026-04-13
publication date: 2026-04-13
starting page: 50
ending page: 61
doi: 10.37134/pendeta.vol17.1.5.2026

Analisis cabaran guru dalam Kemahiran Komunikasi Kanak-Kanak Tadika: menggunakan Kaedah Fuzzy Delphi (FDM)
type: item
description: Kajian ini bertujuan mengenal pasti dan menganalisis cabaran yang dihadapi oleh guru TADIKA memupuk kemahiran komunikasi kanak-kanak menggunakan Kaedah Fuzzy Delphi (FDM). Sembilan orang pakar dalam bidang pendidikan awal kanak-kanak terlibat untuk mencapai konsensus terhadap 16 item berkaitan cabaran yang meliputi aspek pengetahuan guru, amalan pedagogi, sokongan institusi, kerjasama ibu bapa, faktor tingkah laku dan perkembangan murid. Analisis Kaedah Fuzzy Delphi (FDM) mendapati bahawa 14 item diterima dengan nilai defuzzifikasi melebihi 0.5 dan tahap konsensus melebihi 75 peratus. Cabaran paling signifikan ialah kekurangan sokongan konsisten daripada ibu bapa, diikuti dengan aspek kekurangan latihan khusus untuk guru, dan halangan bahasa dbilik darjah. Dapatan kajian ini menunjukkan bahawa cabaran yang dihadapi guru adalah bersifat kompleks dan memerlukan intervensi berstruktur melalui latihan profesional berterusan, sokongan dasar, dan kolaborasi dengan ibu bapa. Kajian ini memberikan sumbangan kepada teori komunikasi awal kanak-kanak, membuktikan keberkesanan Kaedah Fuzzy Delphi (FDM) dalam konteks pendidikan, serta menawarkan cadangan praktikal bagi penambahbaikan latihan kepada guru dan dasar pendidikan awal khususnya di Malaysia.
subject: Articles
  topic: section
subject: kemahiran komunikasi
  topic: keywords
subject: fuzzy delphy method
  topic: keywords
subject: pendidikan awal kanak-kanak
  topic: keywords
subject: cabaran guru
  topic: keywords
creator: Mawaddah Sofia Misbahalmunir
creator: Intan Farahana Abdul Rani
creator: Maznah Ramli
rights: Copyright (c) 2025 Mawaddah Sofia Misbahalmunir, Intan Farahana Abdul Rani, Maznah Ramli http://creativecommons.org/licenses/by-nc-sa/4.0
date: 2025-11-28
publication date: 2025-11-28
starting page: 120
ending page: 130
doi: 10.37134/pendeta.vol16.2.10.2025

Penguasaan Murid Tahun Enam terhadap Tulisan Jawi bagi Perkataan Pinjaman Bahasa Asing
type: item
description: Khazanah penulisan Jawi semakin menunjukkan kemerosotan sehingga menimbulkan kebimbangan, seiring dengan perkembangan bahasa yang pesat dan pengaruh peminjaman kosa kata asing yang semakin meluas (Noraziah Mohd. Amin et al. 2018). Fenomena ini menyebabkan sebahagian besar bentuk ejaan leksikal menjadi semakin kompleks dan sukar dikuasai. Justeru, kajian ini dijalankan bagi menilai tahap penguasaan murid terhadap penulisan Jawi khususnya melibatkan kata pinjaman bahasa asing (KPBA). Kajian ini menggunakan pendekatan campuran kuantitatif dan kualitatif melibatkan seramai 44 orang murid Tahun Enam Sekolah Rendah Agama (SRA) Kuang sebagai responden. Bagi menilai tahap penguasaan murid, instrumen ujian ejaan dan penulisan Jawi berasaskan KPBA digunakan, manakala data dianalisis dengan merujuk Klasifikasi Skor Murid oleh Yusri Maulida Rahmah (2023). Hasil kajian mendapati murid Tahun Enam di SRA Kuang masih menghadapi kesukaran dalam menguasai penulisan Jawi bagi KPBA, walaupun terdapat segelintir murid yang menunjukkan pencapaian cemerlang. Analisis lanjut yang dibuat berdasarkan Pedoman Umum Ejaan Jawi Bahasa Melayu Dewan menunjukkan bahawa majoriti murid mengalami kekeliruan dalam mengeja kata pinjaman bahasa Inggeris (KPBI) berbanding kata pinjaman bahasa Arab (KPBAr), yang umumnya lebih mudah diserapkan ke dalam tulisan Jawi. Oleh itu, kajian ini menegaskan keperluan pengajaran KPBA dalam tulisan Jawi dilaksanakan secara lebih sistematik dan berfokus, agar usaha melahirkan generasi celik Jawi dapat dicapai, selaras dengan perkembangan dan kelestarian bahasa Melayu.
subject: Articles
  topic: section
subject: Tulisan Jawi
  topic: keywords
subject: penguasaan tulisan Jawi
  topic: keywords
subject: murid tahun enam
  topic: keywords
subject: kata pinjaman asing
  topic: keywords
subject: celik Jawi
  topic: keywords
creator: Yasmin Afifah Yusmizam
creator: Aminnudin Saimon
rights: Copyright (c) 2025 Yasmin Afifah Yusmizam, Aminnudin Saimon http://creativecommons.org/licenses/by-nc-sa/4.0
date: 2025-11-27
publication date: 2025-11-27
starting page: 106
ending page: 119
doi: 10.37134/pendeta.vol16.2.9.2025

Konsep Islam dalam Pemikiran Melayu: Analisis Semantik Inkuisitif
type: item
description: Konsep Islam dalam pemikiran Melayu memperlihatkan keterikatan kuat agama Islam dengan kehidupan masyarakat Melayu sejak dahulu lagi. Peribahasa ialah warisan budaya Melayu yang mengandungi nilai sosial dan moral seperti adab, amanah, kerendahan hati serta keadilan yang turut diterapkan dalam Islam. Sehubungan itu, kajian ini akan mengenal pasti dan menganalisis pemikiran dan akal budi Melayu menerusi peribahasa berkonsepkan Islam. Kajian ini hanya menganalisis empat daripada 66 peribahasa yang diambil daripada laman sesawang peribahasa malaycivilization.com dan Kamus Istimewa Peribahasa Melayu karya Abdullah Hussain (2007). Pendekatan Semantik Inkuisitif dan Rangka Rujuk Silang (RRS) telah digunakan untuk menganalisis data bagi kajian ini. Dapatan kajian menunjukkan bahawa kebanyakan peribahasa yang dicipta oleh masyarakat Melayu mempunyai nilai dan konsep-konsep berkaitan Islam, iaitu Konsep Amanah yang boleh dilihat menerusi peribahasa seperti gunting dalam lipatan, Konsep Kerendahan hati menerusi peribahasa ular yang menyusur akar takkan hilang bisanya, Konsep Sopan santun menerusi peribahasa sebab pulut santan binasa, sebab mulut badan binasa dan Konsep Keadilan menerusi peribahasa hati gajah sama dilapah, hati kuman sama dicecah. Kajian ini diharapkan dapat memberi sumbangan kepada pengkaji akan datang khususnya yang memfokuskan kajian peribahasa melalui pendekatan semantik inkuisitif.
subject: Articles
  topic: section
subject: konsep Islam
  topic: keywords
subject: pemikiran Melayu
  topic: keywords
subject: peribahasa
  topic: keywords
subject: semantik inkuisitif
  topic: keywords
subject: rangka rujuk silang
  topic: keywords
creator: Julaina Nopiah
creator: Athirah Amran
rights: Copyright (c) 2025 Julaina Nopiah, Athirah Amran http://creativecommons.org/licenses/by-nc-sa/4.0
date: 2025-11-17
publication date: 2025-11-17
starting page: 70
ending page: 92
doi: 10.37134/pendeta.vol16.2.7.2025

Penerapan Nilai dan Budaya dalam Pengajaran Bahasa Melayu Sekolah Rendah di Singapura
type: item
description: Sistem pendidikan di Singapura telah memberi tumpuan yang besar terhadap penyemaian nilai dan budaya Melayu dalam diri setiap pelajar di Singapura. Usaha menyemai sifat menghargai budaya bangsa ini dilakukan dengan pelbagai cara dan salah satu daripadanya adalah melalui mata pelajaran bahasa Melayu. Dengan berteraskan kepada konsep Arif Budiman, iaitu arah tuju bagi pendidikan bahasa Melayu di Singapura untuk mencapai insan yang berbudi dan berpengetahuan, mata pelajaran bahasa Melayu tidak sahaja tertumpu ke arah aspek tatabahasa dan kemahiran-kemahiran yang berkaitan dengan bahasa, tetapi dirangkumkan juga aspek nilai dan budaya Melayu. Usaha ini adalah bagi melahirkan pelajar yang mahir dalam bahasa dan budaya Melayu dan diharapkan dapat mempraktikkan dan melestari budaya Melayu dalam era yang dilanda tsunami kemodenan. Artikel ini adalah berdasarkan kajian yang telah dijalankan di peringkat darjah satu dan dua di sepuluh buah sekolah rendah bagi enam belas sesi pengajaran di Singapura selama dua tahun. Data yang dikaji diperolehi melalui analisis kajian dokumen dan pemerhatian dalam bilik darjah. Kajian dokumen buku teks dan buku kerja yang dijalankan memaparkan banyak aspek nilai dan budaya yang telah dirangkumkan secara kreatif. Namun, pemerhatian bilik darjah bagi mata pelajaran bahasa Melayu membuktikan para guru lebih tertumpu kepada aspek kebahasaan sementara unsur nilai dan budaya tidak diberikan tumpuan yang sewajarnya. Ini memberi kesan kepada matlamat pengajaran dalam kurikulum bahasa Melayu yang wajar dipertimbangkan secara serius oleh pihak Kementerian Pendidikan.
subject: Articles
  topic: section
subject: Kajian dokumen
  topic: keywords
subject: Kebudayaan
  topic: keywords
subject: Melayu
  topic: keywords
subject: Penyemaian Nilai
  topic: keywords
subject: Pengajaran Bahasa Melayu
  topic: keywords
creator: Roksana Bibi Abdullah
rights: Copyright (c) 2026 Roksana Bibi Abdullah http://creativecommons.org/licenses/by-nc-sa/4.0
date: 2026-04-20
publication date: 2026-04-20
starting page: 104
ending page: 120
doi: 10.37134/pendeta.vol17.1.10.2026

Pembelajaran Individu dan Koperatif: Keberkesanan Kit Canva dalam Penguasaan Tatabahasa Iban
type: item
description: Tatabahasa memainkan peranan penting dalam pemahaman dan penggunaan bahasa. Dalam konteks pengajaran bahasa Iban di sekolah menengah, tatabahasa adalah elemen asas yang membantu murid memahami struktur dan peraturan bahasa dengan lebih baik. Walau bagaimanapun, pengajaran tatabahasa sering kali dianggap sebagai bahagian yang membosankan dan sukar dalam pembelajaran bahasa. Kekurangan bahan bantu mengajar yang menarik dan berkesan telah menyumbang kepada cabaran ini. Oleh itu, pembangunan kit media yang sesuai, interaktif, dan berfokus kepada pembelajaran aktif menjadi keperluan penting bagi meningkatkan keberkesanan pengajaran dan pembelajaran tatabahasa Iban. Kajian ini menyelidiki keberhasilan penggunaan aplikasi Canva sebagai kit media pembelajaran tatabahasa Iban di sekolah menengah serta menilai perbezaan pencapaian murid melalui pendekatan pembelajaran individu dan koperatif. Seramai 100 orang murid Tingkatan 1 daripada tiga buah kelas di sebuah sekolah menengah terlibat dalam kajian ini. Reka bentuk kuasi-eksperimen digunakan bersama ujian pra dan pasca untuk mengukur perubahan skor pencapaian. Penilaian data menunjukkan peningkatan yang jelas dalam kedua-dua pendekatan, namun begitu pembelajaran koperatif memperoleh skor min yang lebih tinggi berbanding pembelajaran secara individu. Implikasi kajian ini memperlihatkan sokongan terhadap penggunaan kit media digital berpandukan aplikasi Canva sekali dengan kaedah koperatif sebagai strategi pengajaran efektif dalam mempelajari tatabahasa Iban dan membuktikan bahawa penggunaan kit media berkesan dalam meningkatkan penguasaan tatabahasa dalam kalangan murid sekolah menengah.
subject: Articles
  topic: section
subject: Canva
  topic: keywords
subject: Tatabahasa Iban
  topic: keywords
subject: Pembelajaran Koperatif
  topic: keywords
subject: Pembelajaran Individu
  topic: keywords
subject: Kit Media
  topic: keywords
subject: Kuasi-Eksperimen
  topic: keywords
creator: Jessica Akiat
creator: Saripah Banseng
rights: Copyright (c) 2025 Jessica Akiat, Saripah Banseng http://creativecommons.org/licenses/by-nc-sa/4.0
date: 2025-11-14
publication date: 2025-11-14
starting page: 51
ending page: 60
doi: 10.37134/pendeta.vol16.2.5.2025

Elemen Budaya dalam Kalangan Masyarakat Iban: Sorotan Literatur Bersistematik (SLR)
type: item
description: Kajian ini bertujuan untuk mengenal pasti dan menganalisis elemen budaya masyarakat Iban yang telah dibincangkan dalam kajian-kajian terdahulu melalui pendekatan Tinjauan Literatur Sistematik (SLR). Fokus utama kajian adalah terhadap enam elemen budaya utama, iaitu sosial, seni, bahasa, pakaian, tradisi, dan kepercayaan. Kaedah PRISMA digunakan untuk menapis dan menganalisis artikel-artikel yang diperoleh daripada pangkalan data terpilih berdasarkan kriteria tertentu. Hasil analisis mendapati bahawa elemen bahasa merupakan aspek yang paling dominan, diikuti oleh aspek kepercayaan dan seni. Kajian ini juga mengenal pasti jurang dalam penyelidikan terdahulu, terutamanya dari segi dokumentasi yang komprehensif dan kajian berasaskan komuniti kontemporari. Dapatan ini mendapati bahawa elemen kepercayaan, bahasa dan seni masih kukuh diamalkan oleh masyarakat Iban, namun elemen sosial, pakaian dan tradisi semakin kurang dititikberatkan. Hal ini menunjukkan keperluan terhadap intervensi yang sistematik dalam bidang pendidikan, penglibatan komuniti, serta pelaksanaan kajian lanjutan bagi memastikan kelestarian dan kesinambungan warisan budaya masyarakat Iban dapat dipelihara.
subject: Articles
  topic: section
subject: Elemen Budaya
  topic: keywords
subject: Masyarakat Iban
  topic: keywords
creator: Debbie Grace Frederick Matt
creator: Muhamad Fadzllah Zaini
rights: Copyright (c) 2026 Debbie Grace Frederick Matt, Muhamad Fadzllah Zaini http://creativecommons.org/licenses/by-nc-sa/4.0
date: 2026-04-13
publication date: 2026-04-13
starting page: 86
ending page: 94
doi: 10.37134/pendeta.vol17.1.8.2026

Pendekatan pengurusan dalam Novel Kanak-Kanak pilihan terbitanDewan Bahasa dan Pustaka (DBP)
type: item
description: Bahan bacaan kanak-kanak merupakan satu medium untuk mendidik dan menghibur kanak-kanak. Kajian terhadap Pendekatan Pengurusan dalam novel kanak-kanak pilihan ini bertujuan untuk menyelesaikan segala permasalahan yang timbul serta memanfaatkan kesemua prinsip-prinsip pengurusan oleh Mohamad Mokhtar Abu Hassan (2013). Prinsip-prinsip pengurusan tersebut dikenal pasti melalui peristiwa-peristiwa yang dilalui oleh watak-watak yang terdapat dalam novel kanak-kanak. Kajian ini dijalankan berlandaskan dua objektif kajian iaitu mengenal pasti aspek pengurusan yang terdapat dalam novel kanak-kanak pilihan terbitan Dewan Bahasa dan Pustaka serta menganalisis aspek pengurusan yang terdapat dalam novel kanak-kanak pilihan terbitan Dewan Bahasa dan Pustaka berdasarkan Pendekatan Pengurusan oleh Mohamad Mokhtar Abu Hassan. Kaedah kualitatif dengan mengaplikasikan teori Pendekatan Pengurusan oleh Mohamad Mokhtar Abu Hassan (2013) semasa proses penganalisisan teks novel kanak-kanak pilihan. Teori Pendekatan Pengurusan ini mengandungi lima prinsip dalam pengurusan iaitu Prinsip Perancangan, Prinsip Pengorganisasian, Prinsip Kepimpinan, Prinsip Penstafan (Tenaga Kerja) dan Prinsip Kawalan. Hasil dapatan kajian menunjukkan bahawa aspek pengurusan sememangnya diterapkan dalam novel kanak-kanak. Hal ini membuktikan bahawa kemahiran pengurusan bukan hanya relevan kepada dunia orang dewasa, tetapi turut digambarkan dan diaplikasikan dalam novel kanak-kanak. Penerapan ini dapat dilihat melalui pelbagai situasi yang menonjolkan nilai perancangan, pengorganisasian, kepimpinan, penstafan dan kawalan , yang secara tidak langsung mengajar kanak-kanak tentang kepentingan mengurus kehidupan dengan teratur dan bertanggungjawab. Implikasi kajian ini menunjukkan bahawa karya sastera kanak-kanak berpotensi menjadi medium didikan awal dalam membentuk kemahiran pengurusan diri dan sosial dalam kalangan kanak-kanak.
subject: Articles
  topic: section
subject: sastera
  topic: keywords
subject: novel
  topic: keywords
subject: kanak-kanak
  topic: keywords
subject: pengurusan
  topic: keywords
subject: didikan awal
  topic: keywords
creator: Nur Athirah Zulkipali
creator: Nik Rafidah Nik Muhamad Affendi
rights: Copyright (c) 2025 Nur Athirah Zulkipali, Nik Rafidah Nik Muhamad Affendi http://creativecommons.org/licenses/by-nc-sa/4.0
date: 2025-11-27
publication date: 2025-11-27
starting page: 93
ending page: 105
doi: 10.37134/pendeta.vol16.2.8.2025

Keberkesanan Pendekatan Didik Hibur terhadap Penguasaan Simpulan Bahasa dalam Kalangan Murid Sekolah Menengah
type: item
description: Objektif kajian ini bertujuan mengenal pasti keberkesanan pendekatan didik hibur dalam pengajaran dan pembelajaran simpulan bahasa. Kajian ini menggunakan reka bentuk kajian campuran dengan kaedah kuasi eksperimen berbentuk inferensi serta pemerhatian bukan peserta. Responden kajian ini dipilih melalui pensampelan mudah yang terdiri daripada 60 orang pelajar tingkatan empat daripada sebuah sekolah di Klang, Selangor. Dua set ujian simpulan bahasa, iaitu praujian dan pascaujian telah digunakan sebagai instrumen kajian. Ujian ini terdiri daripada 50 soalan simpulan bahasa dalam format objektif dan subjektif. Data kajian dianalisis menggunakan analisis statistik deskriptif dan inferensi, khususnya ujian-t dengan bantuan perisian Statistical Package for Social Sciences versi 27. Dapatan kajian ini menunjukkan terdapat perbezaan yang signifikan dalam pencapaian skor min pascaujian antara kumpulan kawalan (m=58.3) dan kumpulan rawatan (m=80.0). Pencapaian pascaujian kumpulan rawatan yang menjalani PdPc melalui pendekatan didik hibur lebih tinggi berbanding kumpulan kawalan. Nilai signifikan (t=-6.782, p<.001) membuktikan bahawa pendekatan didik hibur secara signifikan meningkatkan tahap penguasaan simpulan bahasa dalam kalangan pelajar berbanding pendekatan tradisional yang digunakan dalam kumpulan kawalan. Oleh itu, pendekatan didik hibur terbukti lebih efektif dalam meningkatkan tahap penguasaan simpulan bahasa dalam kalangan pelajar. Kajian ini menyumbang kepada pemahaman pedagogi mengenai strategi yang berkesan dalam pengajaran simpulan bahasa.
subject: Articles
  topic: section
subject: pendekatan didik hibur
  topic: keywords
subject: Simpulan bahasa
  topic: keywords
subject: tahap penguasaan
  topic: keywords
creator: Zuraini Ramli
creator: Shamala Ratna Kumar
rights: Copyright (c) 2026 Zuraini Ramli, Shamala Ratna Kumar http://creativecommons.org/licenses/by-nc-sa/4.0
date: 2026-04-13
publication date: 2026-04-13
starting page: 11
ending page: 21
doi: 10.37134/pendeta.vol17.1.2.2026

Nota daripada Editor
type: item
description: PENDETA: Journal of Malay Language, Education and Literature keluaran Jun 2025 menerbitkan 20 artikel yang membincangkan pelbagai isu yang berfokus kepada pengajian Melayu meliputi bidang bahasa, budaya, kesusasteraan dan pendidikan dalam bahasa Melayu. PENDETA memberikan ruang bukan sahaja kepada penyelidik tempatan, malah kepada penyelidik dari rantau ASEAN dan Eropah dalam berkongsi pengetahuan dan hasil penyelidikan yang berkaitan dengan bidang bahasa, budaya, kesusasteraan dan pendidikan dalam bahasa Melayu.
subject: Editorial Notes
  topic: section
subject: menerbitkan 20 artikel
  topic: keywords
subject: pengajian Melayu
  topic: keywords
subject: penyelidik tempatan
  topic: keywords
subject: penyelidik dari rantau ASEAN dan Eropah
  topic: keywords
creator: Nur Farahkhanna Mohd Rusli
rights: Copyright (c) 2025 Nur Farahkhanna Mohd Rusli http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: i
ending page: vi
doi: 10.37134/pendeta.vol16.1.21.2025

Tinjauan Literatur Bersistematik: Faktor-Faktor yang mempengaruhi Pencapaian Akademik pelajar Institusi Pengajian Tinggi
type: item
description: Kajian ini merupakan satu tinjauan literatur bersistematik yang bertujuan mengenal pasti faktor-faktor utama yang mempengaruhi pencapaian akademik pelajar institusi pengajian tinggi (IPT). Pendekatan kajian ini menggunakan model PRISMA (Preferred Reporting Items for Systematic Reviews and Meta-Analyses). Sebanyak 50 kajian telah ditapis dan 19 daripadanya dipilih berdasarkan kesesuaian serta ketelitian kriteria inklusi yang melibatkan penerbitan dari pelbagai negara. Pencarian kajian dilakukan melalui enjin carian utama seperti Google Scholar, ResearchGate dan Academia.edu. Hasil analisis mendapati bahawa terdapat empat faktor utama yang mempengaruhi pencapaian akademik pelajar IPT, iaitu faktor individu, pensyarah, keluarga dan institusi. Faktor individu merangkumi aspek seperti motivasi diri, gaya pembelajaran, kemahiran belajar dan kesihatan mental. Manakala faktor pensyarah pula melibatkan strategi pengajaran, sokongan akademik, kemahiran pedagogi dan tahap interaksi dengan pelajar. Selain itu, faktor keluarga mencakupi sokongan moral dan kewangan, latar belakang sosioekonomi serta tahap pendidikan ibu bapa. Akhir sekali, faktor institusi melibatkan persekitaran pembelajaran, kemudahan infrastruktur, penggunaan teknologi dan dasar akademik. Hasil kajian ini memberikan gambaran menyeluruh tentang dimensi-dimensi utama yang mempengaruhi prestasi akademik mahasiswa. Ia juga menyediakan asas penting kepada pihak pengurusan IPT, pensyarah dan pihak berautoriti dalam bidang pendidikan dalam merangka strategi pembangunan pendidikan yang lebih menyeluruh dan berimpak tinggi.
subject: Articles
  topic: section
subject: Faktor pelajar
  topic: keywords
subject: faktor guru
  topic: keywords
subject: faktor keluarga
  topic: keywords
subject: faktor institusi
  topic: keywords
subject: tinjauan literatur bersistematik
  topic: keywords
subject: model PRISMA
  topic: keywords
subject: pelajar institusi pengajian tinggi
  topic: keywords
subject: Pencapaian akademik
  topic: keywords
creator: Ayu Syahyuni Kamarul Zaini
creator: Hayatid Hussin
creator: Zainora Daud
rights: Copyright (c) 2025 Ayu Syahyuni Kamarul Zaini, Hayatid Hussin, Zainora Daud http://creativecommons.org/licenses/by-nc-sa/4.0
date: 2025-11-17
publication date: 2025-11-17
starting page: 61
ending page: 69
doi: 10.37134/pendeta.vol16.2.6.2025

Pengaraban Nama dalam Masyarakat Melayu: Satu KajianLeksikal dan Morfologi
type: item
description: Nama merupakan satu bentuk identiti linguistik yang dibentuk melalui pilihan kata atau rangkaian kata tertentu yang membawa nilai simbolik dan budaya dalam sesebuah masyarakat. Dalam konteks masyarakat Melayu Islam di Malaysia, sistem penamaan lazimnya menggunakan struktur bin atau binti yang diadaptasi daripada istilah Arab ibn (anak lelaki) dan bint (anak perempuan). Elemen ini mencerminkan pengaruh bahasa Arab yang signifikan dalam struktur nama, seterusnya menjurus kepada fenomena pengaraban nama. Kajian ini dijalankan bertujuan untuk menganalisis bentuk pengaraban nama dalam kalangan masyarakat Melayu Islam dari aspek leksikal dan morfologi bahasa Arab dengan mengambil kira lima generasi, iaitu Baby Boomers, Generasi X, Y, Z dan Alpha. Kajian ini menggunakan pendekatan kaedah campuran yang menggabungkan kaedah kualitatif dan kuantitatif, manakala analisis data dilakukan secara deskriptif kualitatif dengan berpandukan Teori Analisis Kesalahan oleh Corder (1974). Dapatan kajian menunjukkan bahawa pengaraban nama berlaku menerusi dua kaedah utama, iaitu peminjaman langsung perkataan Arab dan adaptasi terhadap sistem bahasa Melayu yang melibatkan penyesuaian dari segi bunyi, ejaan dan sebutan. Perkataan yang diambil sebagai nama meliputi fi‘l (kata kerja), ism (kata nama) dan murakkab (gabungan kata nama). Analisis turut mendapati kewujudan kesalahan fonologi, morfologi, semantik dan sintaksis yang timbul akibat kesilapan atau kelemahan pemahaman terhadap struktur bahasa Arab. Walau bagaimanapun, penjelasan terperinci bagi setiap kategori kesalahan ini akan dihuraikan dalam penulisan berasingan. Kajian ini diharap dapat memberikan panduan kepada masyarakat dalam memahami struktur penamaan yang lebih autentik serta mengelakkan penyelewengan makna dalam proses pembentukan nama, sejajar dengan fungsi asal nama sebagai lambang identiti dan doa.
subject: Articles
  topic: section
subject: penggunaan nama arab
  topic: keywords
subject: pengaraban nama
  topic: keywords
subject: nama melayu
  topic: keywords
subject: pinjaman bahasa arab
  topic: keywords
subject: bahasa
  topic: keywords
creator: Asiah Abas
creator: Noor Fadilah Dawi
rights: Copyright (c) 2025 Asiah Abas, Noor Fadilah Dawi http://creativecommons.org/licenses/by-nc-sa/4.0
date: 2025-11-13
publication date: 2025-11-13
starting page: 26
ending page: 39
doi: 10.37134/pendeta.vol16.2.3.2025

Gagasan Worldview A.H.S memartabatkan pembangunan pendidikan dan pembinaan identiti bangsa
type: item
description: Makalah ini cuba memperlihatkan gagasan pemikiran pandangan dunia (worldview) Awang Had Salleh (A.H.S) yang terkandung dalam beberapa karya kreatif beliau yang berasaskan kepada nilai kemanusiaan yang mengangkat nilai keseimbangan antara intelek dan emosi, antara fakta dan perasaan, selari dengan konsep insan holistik dalam falsafah pendidikannya. Penelitian terhadap beberapa karya beliau; novel Biru Warna, antologi cerpen Merah Kuning Biru, antologi sajak Sumpah Guru dan drama Buat Menyapu Si Air Mata mencerminkan gabungan antara pendidikan, budaya, dan sastera sebagai wadah pendidikan dan pemasyarakatan Ilmu ke arah memartabatkan pembangunan pendidikan dan pembinaan identiti bangsa. Pemikiran A.H.S ini didapati selari dengan gagasan memartabatkan Kesusasteraan Melayu dalam pembinaan peradaban Malaysia berdasarkan Pelan Pembangunan Pendidikan Malaysia 2013-2015. Cetusan idea Dasar Pendidikan Negara yang dilakukan oleh A.H. S telah menimbulkan riak-riak dan gelombang besar dari era Perdana Menteri Dr. Mahathir Mohamad ke zaman Perdana Menteri Najib Tun Razak demi kelangsungan pembinaan peradaban negara bangsa.
subject: Feature Article
  topic: section
subject: gagasan
  topic: keywords
subject: pandangan dunia
  topic: keywords
subject: pembangunan
  topic: keywords
subject: pembinaan
  topic: keywords
subject: identity
  topic: keywords
creator: Azhar Wahid
rights: Copyright (c) 2025 Azhar Wahid http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: 1
ending page: 10
doi: 10.37134/pendeta.vol16.1.fa.1.2025

Analisis Kritikal Pengetahuan Pedagogi Guru Pendidikan Islam: Implikasi terhadap Keberkesanan Pengajaran Sirah dan Tamadun Islam
type: item
description: Kajian ini menganalisis pengetahuan pedagogi guru Pendidikan Islam dan implikasinya terhadap keberkesanan pengajaran Sirah dan Tamadun Islam. Melalui tinjauan keratan rentas melibatkan 266 guru di Sabah, dapatan menunjukkan tahap pengetahuan pedagogi guru secara keseluruhan adalah tinggi, dengan kekuatan dalam strategi pengajaran dan penilaian pembelajaran. Hubungan positif signifikan wujud antara pengetahuan pedagogi dan keberkesanan pengajaran, manakala pengalaman mengajar dan latihan profesional turut mempengaruhi pengetahuan pedagogi guru. Walau bagaimanapun, penambahbaikan masih diperlukan dalam aspek pengurusan kelas dan penggunaan kaedah interaktif. Kajian ini menyumbang kepada pemahaman mendalam tentang kepentingan pengetahuan pedagogi untuk meningkatkan kualiti pengajaran Sirah dan Tamadun Islam.
subject: Articles
  topic: section
subject: Pengetahuan pedagogi
  topic: keywords
subject: Pendidikan Islam
  topic: keywords
subject: Sirah dan Tamadun Islam
  topic: keywords
subject: Keberkesanan pengajaran
  topic: keywords
subject: Pembangunan profesional guru
  topic: keywords
creator: Jahidih Saili
creator: Muhamad Suhaimi Taat
creator: Nurul Hamimi Awang Japilan
rights: Copyright (c) 2025 Jahidih Saili, Muhamad Suhaimi Taat, Nurul Hamimi Awang Japilan http://creativecommons.org/licenses/by-nc-sa/4.0
date: 2025-11-12
publication date: 2025-11-12
starting page: 1
ending page: 12
doi: 10.37134/pendeta.vol16.2.1.2025

Kitab Adab Perempuan: Analisis Kandungan Teks Berdasarkan Konsep Sastera Islam oleh Mana Sikana
type: item
description: Kajian ini menganalisis Kitab Adab Perempuan; sebuah teks yang ditulis oleh Ahmad bin Ya’qub Al-Johari, yang digunakan sebagai teks pendidikan di sekolah-sekolah agama perempuan di Johor pada awal abad ke-20. Teks ini ditulis pada tahun 1926 dalam tulisan Jawi dan telah ditransliterasi ke tulisan Rumi oleh Akademi Jawi Malaysia pada tahun 2017. Kitab Adab Perempuan mengandungi 31 bab yang merangkumi ilmu-ilmu berkaitan dengan adab, akhlak dan etika wanita Islam dalam kehidupan berumah tangga. Kandungannya meliputi pengurusan rumah tangga, tanggungjawab suami-isteri dalam perkahwinan serta pendidikan dan penjagaan anak, yang semuanya berasaskan kepada ajaran Islam. Kajian ini bertujuan untuk menganalisis kandungan kitab tersebut sebagai sebuah karya sastera Islam berdasarkan konsep sastera Islam oleh Mana Sikana, iaitu dengan menjadikan teori Taabudiyyah sebagai landasan kajian. Berdasarkan aspek latar penulis, pengisian, teknik penulisan dan fungsi teks, dapatan kajian menunjukkan bahawa Kitab Adab Perempuan memenuhi ciri-ciri sastera Islam bukan kreatif, berfungsi sebagai panduan hidup dan pendidikan yang selaras dengan Al-Quran dan Al-Sunnah. Teks ini mengintegrasikan nilai Islam dengan budaya Melayu, menonjolkan peranan wanita sebagai isteri, ibu dan pendidik yang bertanggungjawab menyemai nilai agama Islam dalam diri individu. Gaya penulisan yang mempunyai unsur estetik, jelas dan praktikal, dengan ayat tersusun dan bahasa lembut, memastikan mesej keislaman disampaikan secara efektif kepada pembaca. Sebagai warisan budaya Melayu-Islam, kitab ini signifikan dalam pembentukan identiti wanita Muslim, mencerminkan keseimbangan antara estetika dan logik Islam. Kajian ini turut menyumbang kepada pengayaan literatur sastera Islam melalui analisis teks yang menyerlahkan nilai moral, etika dan pendidikan dalam kerangka ajaran Islam yang memfokuskan kepada peranan wanita Islam dalam rumah tangga dan masyarakat.
subject: Articles
  topic: section
subject: Kitab Adab Perempuan
  topic: keywords
subject: Sastera Islam
  topic: keywords
subject: Analisis kandungan teks
  topic: keywords
creator: Nur Yuhanis Mohd Nasir
creator: Eizah Mat Hussain
creator: Nurhamizah Hashim
creator: Abdul Mutalib Embong
creator: Nor Fadhilah Dzulkifli
rights: Copyright (c) 2025 Nur Yuhanis Mohd Nasir, Eizah Mat Hussain, Nurhamizah Hashim, Abdul Mutalib Embong, Nor Fadhilah Dzulkifli http://creativecommons.org/licenses/by-nc-sa/4.0
date: 2025-10-13
publication date: 2025-10-13
starting page: 40
ending page: 50
doi: 10.37134/pendeta.vol16.2.4.2025

Tinjauan Literatur Sistematik berkaitan Pengajaran Budaya Melayu dalam Pengajaran Bahasa Melayu untuk penutur asing
type: item
description: Pengajaran bahasa Melayu untuk penutur asing tidak seharusnya terhad kepada aspek linguistik semata-mata, sebaliknya perlu disertakan dengan pemahaman budaya Melayu bagi membentuk penguasaan bahasa yang menyeluruh dan kontekstual. Kajian ini menggunakan pendekatan Systematic Literature Review (SLR) berasaskan garis panduan PRISMA untuk menganalisis 10 artikel berkaitan pengajaran budaya Melayu dalam konteks bahasa Melayu untuk penutur asing. Dapatan kajian menunjukkan bahawa pendekatan pengajaran budaya yang berkesan melibatkan penggunaan bahan autentik, aktiviti kontekstual dan interaksi komuniti. Tema budaya yang sering diajar termasuk nilai kekeluargaan, adat perkahwinan, pantang larang, kesopanan dan bahasa tubuh. Walau bagaimanapun, antara cabaran utama ialah kekurangan latihan guru, bahan pengajaran yang terhad, serta kekangan masa dan perbezaan persepsi budaya. Kajian ini mencadangkan beberapa amalan terbaik termasuk pembangunan modul budaya yang sistematik, kolaborasi dengan komuniti tempatan dan integrasi elemen budaya dalam kurikulum secara terancang. Hasil kajian ini memberi sumbangan ke arah memperkukuh pengajaran bahasa Melayu untuk penutur asing melalui pendekatan yang lebih holistik dan antara budaya.
subject: Articles
  topic: section
subject: tinjauan literatur sistematik
  topic: keywords
subject: pengajaran budaya
  topic: keywords
subject: bahasa Melayu untuk penutur asing
  topic: keywords
subject: strategi pengajaran budaya
  topic: keywords
subject: tema budaya
  topic: keywords
creator: Noor Zuhidayah Muhd Zulkipli
creator: Norliza Jamaluddin
creator: Alizah Lambri
creator: Muhamad Fadzllah Zaini
rights: Copyright (c) 2025 Noor Zuhidayah Muhd Zulkipli, Norliza Jamaluddin, Alizah Lambri, Muhamad Fadzllah Zaini http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: 237
ending page: 242
doi: 10.37134/pendeta.vol16.1.20.2025

Lagu rakyat masyarakat Jerman: Refleksi mahasiswa melayu di Universiti Teknikal Malaysia Melaka (UtEM) berpandukan Akal Budi Melayu dan Pragmatik
type: item
description: Lagu rakyat, sama ada dari pandangan falsafah Barat atau Timur, membawa makna yang serupa, iaitu menceritakan masyarakat, alam, haiwan, tumbuh-tumbuhan, atau senario semasa di kawasan tersebut. Biasanya, lagu rakyat dinyanyikan semasa bermain, mendodoikan anak, sebagai hiburan setelah penat bekerja, dan juga semasa majlis-majlis keraian. Kajian ini meneroka unsur implisit dalam lagu rakyat bahasa Jerman, “Mein Vater war ein Wandersmann” berpandukan akal budi Melayu dan pragmatik, khususnya Teori Relevans (Sperber & Wilson, 1986, 1995). Lagu ini mengisahkan seorang anak yang mewarisi minat bapanya sebagai pengembara yang merantau ke seluruh pelosok Jerman. Kajian ini membuka perspektif baharu tentang analisis lagu rakyat masyarakat Jerman dengan menggunakan akal budi Melayu dan bidang pragmatik melalui kajian kualitatif analisis teks. Korpus lagu diperoleh daripada “Deutsche Volkslieder Singstimme und Gitarre” (Bernd Pachnike Hg, 2004). Analisis dilakukan terhadap lima rangkap, 40 baris, dan 180 patah perkataan untuk mengesan unsur implisit. Akal budi Melayu dan pragmatik yang menekankan eksplikatur, bentuk logik, implikatur, andaian implikatur, kesimpulan implikatur, dan jenis ad hoc diterapkan. Pada masa yang sama, seramai 50 orang mahasiswa Melayu di Universiti Teknikal Malaysia Melaka (UTeM) telah dipilih secara rawak untuk menginterpretasikan makna tersirat di sebalik lagu rakyat ini. Berpandukan refleksi mahasiswa Melayu di UTeM, Lagu rakyat memainkan peranan penting dalam proses pembentukan nilai mendidik, merujuk akal budi manusia yang membentuk jiwa ‘sayang akan keluarga’, ‘mementingkan kesihatan’, ‘kebebasan’, ‘kepuasan dan kegembiraan’, serta ‘ilmu pengetahuan sebagai petunjuk kehidupan’. Dari sudut pragmatik, konteks dalam lagu rakyat ini menyumbang kepada keintelektualan akal budi Melayu, menghasilkan kesan kognitif yang baik dan memudahkan pemahaman lagu rakyat berpandukan kearifan lokal masyarakat Melayu.
subject: Articles
  topic: section
subject: akal budi Melayu
  topic: keywords
subject: lagu rakyat
  topic: keywords
subject: mahasiswa Melayu
  topic: keywords
subject: masyarakat Jerman
  topic: keywords
subject: pragmatik
  topic: keywords
subject: UTeM
  topic: keywords
creator: Muhammad Zaid Daud
creator: Nur Farain Ali
creator: Muhammad Faizul Abd Hamid
rights: Copyright (c) 2025 Muhammad Zaid Daud, Nur Farain Ali, Muhammad Faizul Abd Hamid http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: 227
ending page: 236
doi: 10.37134/pendeta.vol16.1.19.2025

Perlambangan peribahasa Orang Asli: Satu penelitian awal dalam buku teks Bahasa Semai
type: item
description: Masyarakat orang Asli bukan sahaja mempunyai sistem bahasa yang tersendiri malah, bidang-bidang lain termasuk bidang sastera seperti cerita dongeng, cerita rakyat, pantun dan peribahasa juga sangat sinonim dengan masyarakat tersebut. Kehidupan orang Asli yang agak jauh dari kawasan penempatan masyarakat lain menyebabkan pengamatan mereka terhadap keadaan sekeliling terbatas sekali gus menyukarkan mereka mencipta perlambangan berdasarkan objek yang wujud dengan tujuan berkias dalam menyampaikan nasihat dengan unsur seperti perlambangan. Perlambangan merupakan unsur yang berkait dengan suatu ungkapan atau kata yang lebih lembut, sopan, dan manis didengar untuk menggantikan ungkapan lain bagi mengelak berlakunya salah faham terhadap mesej yang ingin disampaikan. Oleh itu, kajian ini dilakukan untuk mengenal pasti peribahasa yang terdapat dalam buku teks bahasa Semai dan seterusnya menganalisis unsur perlambangan dalam peribahasa tersebut. Dalam kajian berkaitan perlambangan masih terdapat unsur-unsur yang tidak lazim dalam kalangan masyarakat orang Asli. Justeru, 13 peribahasa telah dikenal pasti melalui analisis dokumen berdasarkan buku teks mata pelajaran bahasa Semai sekolah rendah dan sekolah menengah. Lima daripadanya merupakan peribahasa yang sedia ada digunakan oleh masyarakat orang Asli manakala selebihnya adalah peribahasa yang diterjemahkan daripada peribahasa Melayu. Oleh itu, hanya lima peribahasa yang dianalisis melalui pendekatan Semiotik dengan menggunakan Model Tanda Triadic Peirce dalam menganalisis data kajian. Hasil kajian mendapati bahawa unsur perlambangan dalam peribahasa masyarakat orang Asli sangat sinonim dengan kelakuan dan budaya masyarakat Melayu. Malah, unsur perlambangan yang digunakan dalam peribahasa tersebut juga jelas menggambarkan ketajaman fikiran dan kekayaan bahasa melalui unsur-unsur alam yang terdapat di sekitar mereka. Dapatan kajian ini juga mampu menghuraikan makna tersirat dan tersurat yang menjadi sebahagian daripada akal bu…
subject: Articles
  topic: section
subject: adat perlambangan
  topic: keywords
subject: peribahasa
  topic: keywords
subject: orang Asli
  topic: keywords
subject: Buku Teks Bahasa Semai
  topic: keywords
subject: penelitian awal
  topic: keywords
creator: Mohamad Nik Mat Pelet
creator: Anida Sarudin
creator: Mutiara Megat
rights: Copyright (c) 2025 Mohamad Nik Mat Pelet, Anida Sarudin, Mutiara Megat http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: 215
ending page: 226
doi: 10.37134/pendeta.vol16.1.18.2025

Pengenalan kepada Sistem Vokal Bahasa Punan
type: item
description: Kaum Punan merupakan etnik minoriti mendiami kawasan sungai Kemena di Bintulu dan hulu sungai Rejang di Belaga Sarawak. Berdasarkan maklumat yang direkodkan oleh Punan National Association (PNA) pada tahun 2019, terdapat 4790 populasi Punan di Sarawak. Menurut Asmah (2017) dan Ethnologue (2021), status bahasa Punan dikategorikan dalam bahasa yang terancam (threatened/unsafe). Setakat ini kajian linguistik yang mendalam terhadap bahasa Punan amat perlu dijalankan. Oleh yang demikian, kajian ini bermatlamat untuk membincangkan sistem fonem vokal bahasa Punan sebagai langkah pertama untuk melestarikan bahasa ini. Smith (2017) menyatakan bahawa fonem vokal bahasa Punan mempunyai ciri tersendiri iaitu kewujudan bunyi triftong. Justeru ciri tersebut tidak wujud dalam bahasa-bahasa Austronesia lain di Borneo. Kajian ini mengaplikasikan pendekatan linguistik deskriptif dengan penerapan fonologi fonemik dalam menganalisis bahasa tersebut. Data kajian ini diperolehi melalui kajian lapangan dengan menggunakan kaedah temuramah berdasarkan 200 daftar kata dan menggunakan kaedah asosiasi idea berdasarkan domain keluarga, tubuh badan, kata arah, flora dan fauna. Fonem vokal bahasa Punan dianalisis menggunakan perisian PRAAT bagi mendapatkan ciri bunyi yang lebih tepat. Berdasarkan hasil kajian, terdapat 7 fonem vokal, 4 diftong, 2 triftong dalam sistem bahasa Punan. Selain itu, wujud ciri supragemental fonem vokal dalam bahasa Punan iaitu nasalisasi, labialisasi dan pemanjangan vokal. Dapatan kajian juga menunjukkan bahawa ciri pemanjangan vokal sangat produktif dan hadir secara konsisten iaitu pada posisi suku kata akhir dan di depan bunyi nasal . Hasil kajian ini secara keseluruhannya akan memberi sumbangan empirikal dari segi data leksikostatik dalam kajian bahasa sukuan di Sarawak.
subject: Articles
  topic: section
subject: Bahasa Punan
  topic: keywords
subject: bahasa terancam
  topic: keywords
subject: dokumentasi bahasa
  topic: keywords
subject: kajian rintis
  topic: keywords
subject: pengenalan sistem vokal
  topic: keywords
creator: Zeckqualine Melai
creator: Norazuna Norahim
rights: Copyright (c) 2025 Zeckqualine Melai, Norazuna Norahim http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: 201
ending page: 214
doi: 10.37134/pendeta.vol16.1.17.2025

Impak media E-Lagu untuk pengayaan kosa kata Bahasa Kadazandusun murid sekolah rendah luar bandar
type: item
description: Media pembelajaran berasaskan teknologi digital berpotensi untuk memperkayakan pengalaman pendidikan khususnya dalam meningkatkan pemahaman kosa kata murid. Makalah ini bertujuan untuk mengenal pasti dan menjelaskan keberkesanan penggunaan media e-lagu terhadap pencapaian kosa kata bahasa Kadazandusun murid sekolah rendah di luar bandar. Penyelidikan kuantitatif berbentuk kuasi eksperimen dengan melibatkan ujian pra dan pasca digunakan sebagai reka bentuk kajian. Seramai 30 orang murid sekolah rendah di dua buah sekolah luar bandar dijadikan sampel kajian. Kumpulan rawatan dan kawalan masing-masing mengandungi 15 sampel. Ujian pasca dijalankan dengan menggunakan instrumen e-lagu terhadap murid kumpulan rawatan dan instrumen konvensional terhadap kumpulan kawalan. Data dianalisis secara statistik deskriptif dengan mengira nilai min, sisihan piawai, dan peratus. Nilai min kumpulan kawalan dalam ujian pra ialah 27.27 dan ujian pasca pula 53.47 sementara kumpulan rawatan pula mendapat nilai min 37.20 dalam ujian pra dan meningkat dalam ujian pasca min 80.07. Analisis keseluruhan menunjukkan bahawa terdapat kesan penggunaan media e-lagu terhadap pencapaian kosa kata bahasa Kadazandusun murid sekolah rendah di luar bandar dalam ujian pasca. Kajian ini memberi implikasi yang signifikan terhadap peningkatan integrasi teknologi dalam pembelajaran bahasa dan menekankan kepentingannya dalam kemajuan amalan pendidikan terutamanya dalam persekitaran luar bandar yang mempunyai sumber terhad.
subject: Articles
  topic: section
subject: Bahasa Kadazandusun
  topic: keywords
subject: media e-lagu
  topic: keywords
subject: pengayaan kosa kata
  topic: keywords
subject: murid sekolah rendah
  topic: keywords
subject: kuasi eksperimen
  topic: keywords
creator: Viannie Tongguritom
creator: Minah Sintian
rights: Copyright (c) 2025 Viannie Tongguritom, Minah Sintian http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: 23
ending page: 33
doi: 10.37134/pendeta.vol16.1.3.2025

Improving the Level of Achievement in Essay Writings Among Non-Native Speakers of Malay Language Based on a Systematic Model
type: item
description: This study was conducted to analyse the achievement of non-native speakers of the Malay language in constructing the content of essay, before and after being exposed to a Systematic Writing Model based on a Linguistic Functional System. Concurrently, it is also to analyse the effectiveness of the model in Malay essay writing. The study employs a quantitative design in the form of quasi-experimental and surveys. Samples include 60 non-native speakers from three secondary schools in Perak state. The research instruments comprise students' essays writings and questionnaires based on the effectiveness of the planned model. Pre-tests and post-tests were conducted to identify the differences in students’ achievement before and after the model was applied in the teaching and learning process. Data from the questionnaire was analysed descriptively and inferentially using Statistical Package for Social Science v25 software. The findings of the study show that there were significant differences in the achievement of the content construction of students’ essay writing before and after the application of the model was introduced. The mean score for student achievement in the pre-test was 8.83 (sp = 2.973) and increased to 14.48 (sp = 2.325) in the post-test. Overall, there was a significant difference in the achievement of scores of pre-test and post-test with a t -value of -20.943 and sig = 0.000 (p <0.05). The research hypothesis was accepted because there was a significant difference in the students’ essay writing achievement. Additionally, the findings from the questionnaire explain that the Systematic Writing Model is easy to use, and students felt happy to apply it in their essay writing. This model is expected to help students with problems in the construction of essay content to produce more coherent and quality writings.
subject: Articles
  topic: section
subject: designed model
  topic: keywords
subject: essay writing
  topic: keywords
subject: content
  topic: keywords
creator: Norfaizah Abdul Jobar
creator: Mohd Hazreen Shah Hassan
creator: Wan Nur Aida Sakinah Wan Jusoh
creator: Marizatul Syafrida Mahmood
rights: Copyright (c) 2025 Norfaizah Abdul Jobar, Mohd Hazreen Shah Hassan, Wan Nur Aida Sakinah Wan Jusoh, Marizatul Syafrida Mahmood http://creativecommons.org/licenses/by-nc-sa/4.0
date: 2025-06-30
publication date: 2025-06-30
starting page: 189
ending page: 200
doi: 10.37134/pendeta.vol16.1.16.2025